Βάλτα Τριφυλίας - Valta Trifilias: Ιανουαρίου 2010\nΤην ερχόμενη εβδομάδα - πιθανότατα Δευτέρα ή Τρίτη - αναμένεται να πιστωθούν στους λογαριασμούς των οινοπαραγωγών τα χρήματα για την εξόφληση του 50% των οφειλομένων, από τα σταφύλια που παρέδωσαν στον Οινοποιητικό Συνεταιρισμό Μεσσηνίας ''Νέστωρ''. Αυτό επισήμανε ο πρόεδρος του συνεταιρισμού Σωτήρης Καλογερόπουλος, κάτι που προκύπτει από την ενημέρωση που έχει και ο ίδιος.\nΜε ένα πρώτο βραβείο και τέσσερις επαίνους επέστρεψε το Τριφυλιακό Ερασιτεχνικό Θέατρο από το 2ο Πανελλήνιο Φεστιβάλ Σάτιρας Ερασιτεχνικών Θιάσων με την επωνυμία «Μώμος ο Πατρεύς» 2010 που έγινε στην Πάτρα στις 22 και 23 Ιανουαρίου. Συγκεκριμένα το Τριφυλιακό Ερασιτεχνικό Θέατρο για το απόσπασμα από την «Φαύστα» του Μποστ, το οποίο παρουσίασε στον διαγωνισμό απέσπασε: Το 1ο βραβείο καλύτερου σατιρικού δεκαλέπτου, καθώς και τους επαίνους: ανδρικού ρόλου (στους Τάκη Χρυσανθακόπουλο και Γιάννη Καπελούζο), Ενδυματολογίας (με κοστούμια από το ΔΗΠΕΘΕ Καλαμάτας) και έπαινο επιλεγμένου σατιρικού κειμένου.\nΌχι μόνο καλές κούπες αλλά και καλές τιμές στο λάδι έχει ο Αγροτικός Συνεταιρισμός Βάλτας από ό,τι πληροφορηθήκαμε. Οσο καλές βέβαια μπορεί να είναι, στα επίπεδα που κινούνται φέτος. Πάντως έχει από τις υψηλότερες!\nΜε συμβολική κατάληψη του κόμβου του Ασπροχώματος, που διήρκεσε μισή ώρα περίπου, κορυφώθηκαν τη Δευτέρα οι αγροτικές κινητοποιήσεις στη Μεσσηνία. Οι λιγοστοί αγρότες που παρέμειναν στα παραταγμένα οχήματά τους αποχώρησαν στις 12.30 μετά το μεσημέρι, υποστέλλοντας προσωρινά τη σημαία των κινητοποιήσεων. Μιλώντας στο «Θάρρος» ο πρόεδρος της Συντονιστικής Επιτροπής Αγώνα Ηλίας Μπουντουβάς άφησε ανοιχτό το ενδεχόμενο συμμετοχής σε όποιες κινητοποιήσεις γίνουν προς την Αθήνα, αλλά και παρεμβάσεων των αγροτών στις περιπτώσεις «ελληνοποίησης» των εισαγόμενων προϊόντων, όπως αναμένεται να γίνει με τις εισαγωγές πατάτας, σε ένα μήνα, στο Ναύπλιο. «Στόχος μας», υπογράμμισε, «είναι να βρισκόμαστε οργανωμένοι και έτοιμοι σε όλη τη διάρκεια του χρόνου, να έχουμε συνεχή παρουσία και να οργανώνουμε τον αγώνα μας».\nστις 3:38 μ.μ. 0 σχόλια\n''Με έκπληξη διάβασα το άρθρο του φίλου Τάκη Αλεξάκη στο φύλλο της Ελευθερίας την 20/01/10 και με αφορμή την φιλική συνάντηση των δημάρχων Γαργαλιάνων και Πύλου. Θέλω να πιστεύω ότι το περιεχόμενο απηχεί την αποδεδειγμένη αγάπη του για την Πύλο. Πώς θα μπορούσε άλλωστε να είναι αλλιώς όταν η πλειοψηφία της δημοτικής αρχής άλλα έχει αποφασίσει να προτείνει στην επερχόμενη συνεδρίαση του Δημοτικού Συμβουλίου για το θέμα της ''γεωγραφίας του Καλλικράτη'' και μάλιστα με πολλές πιθανότητες να βρει σύμφωνη και την μειοψηφία. Το θέμα άλλωστε θα οδηγηθεί σε διαβούλευση με την τοπική κοινωνία η οποία θα κληθεί να πάρει θέση. Φίλε Τάκη γνωρίζεις την δυναμική του Δήμου Γαργαλιάνων. Γνωρίζεις τους ανθρώπους του. Είναι δυνατόν να πιστεύεις ότι εάν υπάρξει πέμπτος δήμος στην Μεσσηνία δεν θα πρέπει να είναι ο Δήμος Γαργαλιάνων; Επειδή λοιπόν έχουν φαίνεται να δουν πολλά τα μάτια μας το επόμενο χρονικό διάστημα ας ξεκαθαρίσουμε ότι οποιαδήποτε λύση στο χωροταξικό των δήμων θα πρέπει να λαμβάνει υπόψιν τα εξής βασικά: 1) Τα αντικειμενικά κριτήρια όπως τα θέτει το πλαίσιο διαβούλευσης της κυβέρνησης για την επερχόμενη διοικητική μεταρρύθμιση. 2) τις μελέτες του Ι.Τ.Α. ως υπόβαθρο σοβαρής συζήτησης. 3) Την δυνατότητα των δήμων που θα προέλθουν από τις συνενώσεις να δημιουργήσουν δυναμικούς πόλους ανάπτυξης σε επίπεδο νομού. Πιστεύω ότι είναι αυτονόητο και γνωστό σε όλους όσους κληθούμε να πάρουμε αποφάσεις ότι αν δεν εφαρμοστούν αντικειμενικά κριτήρια ο ''Καλλικράτης'' δεν θα έχει την αποδοχή της κοινωνίας με ό,τι αυτό συνεπάγεται''.\nΔημ. σύμβουλος - αντιδήμαρχος Γαργαλιάνων\nΜε την κινητοποίηση μας ταράξαμε τα λιμνάζοντα νερά, κυρίως ταράξαμε τις συνειδήσεις των συναδέλφων μας. Είμαστε το προσάναμμα των αυριανών αγώνων που θα αναπτυχθούν έτσι και αλλιώς. Θα αναπτυχθούν γιατί δεν έχουμε άλλο δρόμο, άλλη επιλογή. Τα προβλήματα μας είναι χρόνια και αφόρητα πιεστικά. Σήμερα δεν αγωνιζόμαστε να ζήσουμε καλύτερα. Σήμερα αγωνιζόμαστε για να επιβιώσουμε, να καλλιεργήσουμε τη γη που παραλάβαμε από τους πατεράδες μας και έχουμε υποχρέωση να τη παραδώσουμε στα παιδιά μας. Σήμερα το μήνυμα το στείλαμε. Αύριο θα ακούσουν οι κυβερνώντες την κραυγή των δίκαιων αιτημάτων μας. Μεθαύριο με το πείσμα μας, την αποφασιστικότητα μας, τους ενωμένους αγώνες μας θα πάρουμε την τύχη της ζωής μας στα χέρια μας. Νοιώσαμε πλέον πολύ καλά στο πετσί μας τι σημαίνει ΚΑΠ. Είναι μια πολιτική ήδη αποτυχημένη. Είναι μια πολιτική που δεν έδωσε πνοή στην ύπαιθρο. Είναι μια πολιτική που είχε στόχο το ξεκλήρισμα τις μικρομεσαίας αγροτιάς. Είναι μια πολιτική στήριξης των καρτέλ των μεσαζόντων των πολυεθνικών και των τραπεζών. ΦΤΑΝΕΙ ΠΙΑ. Δεν θα τους επιτρέψουμε να μας ξεκληρίσουν. Θα υπερασπίσουμε το μόχθο και τη Γή μας. Δεν σταματάμε σήμερα τον αγώνα μας. Δεν πάμε στα σπίτια μας. Από αύριο θα αγωνιστούμε για την ανασύνταξη του αγώνα μας. Πιο δυνατοί, ποιο αποφασισμένοι ποιο οργανωμένοι θα επανέλθουμε. Ο αγώνας συνεχίζεται, ο αγώνας τώρα οργανώνεται, ο αγώνας τώρα φουντώνει μαζί με τα αδέλφια μας σε όλη την Ελλάδα. Τίποτα δεν χαρίζεται όλα κατακτούνται. Οι κοινωνικοί αγώνες δεν είναι νόμιμοι η παράνομοι είναι ΔΙΚΑΙΟΙ. Ευχαριστούμε όλους τους συναδέλφους που συνειδητά συγκεντρώθηκαν και διαμαρτυρήθηκαν επί δύο συναπτά έτη. Θεωρούμε ότι είναι το πιο υγειές κομμάτι του αγροτικού κόσμου της Μεσσηνίας, το οποίο έδωσε απαντήσεις. Ο αγώνας συνεχίζεται.\nΣΥΝΤΟΝΙΣΤΙΚΗ ΕΠΙΤΡΟΠΗ ΑΓΩΝΑ.\nΕισαγγελική παρέμβαση για τα ''νταβατζιλίκια'' των ενεργοποιήσεων\nΣτη Δικαιοσύνη οδηγείται το θέμα των παρακρατήσεων που επιβάλλουν οι Ενώσεις αγροτικών συνεταιρισμών στους αγρότες επί του ποσού της ενιαίας κοινοτικής ενίσχυσης, ως αμοιβή για την ενεργοποίηση των ατομικών δικαιωμάτων και την ψηφιοποίηση αγροτεμαχίων. Ο Εισαγγελέας πρωτοδικών Ηρακλείου, κ. Νίκος Μαρκάκης, ανέθεσε σε πταισματοδίκη τη διενέργεια προκαταρκτικής εξέτασης για το θέμα των παρακρατήσεων. Το θέμα προέκυψε μετά από καταγγελίες αγροτών του Νομού ότι, οι Ενώσεις αγροτικών συνεταιρισμών τους παρακράτησαν χρήματα από την προκαταβολή της ενιαίας ενίσχυσης, που εισέπραξαν παραμονές των Χριστουγέννων, κάτι που σύμφωνα με τους αγρότες αντίκειται στο κοινοτικό δίκαιο, καθώς ουδεμία παρακράτηση ή φορολόγηση δεν μπορεί να επιβληθεί σε κοινοτικές ενισχύσεις ή επιδοτήσεις... Οι παρακρατήσεις έγιναν σύμφωνα με «τιμολόγιο» που έχει εκδώσει η ΠΑΣΕΓΕΣ και αναφέρονται ως αμοιβές των Ενώσεων αγροτικών συνεταιρισμών μέλη της για την ενεργοποίηση των ατομικών δικαιωμάτων ενιαίας ενίσχυσης και την ψηφιοποίηση αγροτεμαχίων. Οι αγρότες υποστηρίζουν ότι, με βάση το κοινοτικό δίκαιο το κόστος ενεργοποίησης των ατομικών δικαιωμάτων και ψηφιοποίησης βαρύνει το κράτος μέλος, τα οποία στην περίπτωση που δεν διεκπεραιώνουν τα ίδια το έργο, θα πρέπει να προβαίνουν σε δημόσιους μειοδοτικούς διαγωνισμούς για την επιλογή αναδόχων διεκπεραίωσης του, η αμοιβή των οποίων πρέπει να καταβάλλεται από το κράτος μέλος.\nΠροβληματική η λειτουργία της ανακύκλωσης στην Τριφυλία\nΣύσκεψη για να αντιμετωπιστούν τα προβλήματα που έχουν προκύψει με την λειτουργία του προγράμματος της ανακύκλωσης πραγματοποιήθηκε στο δημαρχείο Φιλιατρών με εκπροσώπους από τους Δήμους Κυπαρισσίας, Φιλιατρών και Γαργαλιάνων που μετέχουν από κοινού στο πρόγραμμα. Οπως επισημάνθηκε, υπάρχουν αρκετά προβλήματα που πρέπει να αντιμετωπιστούν καθώς πλέον το πρόγραμμα σχεδόν δεν λειτουργεί σε κανένα δήμο, αφού με το ένα απορριμματοφόρο και το πρόγραμμα που υπήρχε δεν μπορούσαν να εξυπηρετηθούν οι δήμοι, όπως και από το ωράριο λειτουργίας της μονάδας ανακύκλωσης. Αυτό που αποφασίστηκε είναι να καταρτιστεί ένα νέο πρόγραμμα και να γίνει ένα εκ νέου ξεκίνημα από την 1η Φεβρουαρίου, αλλά και να γίνει μια προσπάθεια εξεύρεσης ενός τρόπου μεταφόρτωσης των ανακυκλώσιμων υλικών για να μην αναγκάζεται το απορριμματοφόρο κάθε μέρα να πηγαίνει στην Καλαμάτα. Στην σύσκεψη συμμετείχαν οι εκπρόσωποι των τριών δήμων στο Σύνδεσμο Διαχείρισης Απορριμμάτων Παναγιώτης Τσίγγανος, Χαράλαμπος Παγάνης και Μιχάλης Αποστολόπουλος, όπως και οι αρμόδιοι για την καθαριότητα αντιδήμαρχοι. Ως το τέλος του μήνα θα γίνει μια εκστρατεία ενημέρωσης των δημοτών.\nΜήπως οι αγρότες πρέπει να αναθεωρήσουν την τακτική του αποκλεισμού των δρόμων και να προβούν σε πιο δραστικά μέτρα? Οι αγρότες στην Τρίγλια Χαλκιδικής σήμερα το πρωί μοίρασαν στους οδηγούς Ελιές και σιτάρι. Η φωτογραφία όπως λένε αναδεικνύει την πραγματικότητα: 0,70 η τιμή παραγωγού, τιμή καταναλωτή 6 Ευρώ. Έτσι κερδίζουν την υποστήριξη του κόσμου και δεν τους κακολογεί κανείς..\nΠηγή Φωτο: agroschannel\nΣτις 23 Νοεμβρίου 2009 γράφαμε:\n''Όχι δεν είναι ο καπνός από το εργοστάσιο της ΔΕΗ στην Μεγαλόπολη... το νέο εργοστάσιο παραγωγής πυρηνελαίου απέναντι από την Βάλτα είναι. Το εργοστάσιο δημιουργήθηκε στον λόφο απέναντι από το χωριό και κοντά στην ''παράνομη'' χωματερή του Δήμου, από ελαιοτριβεία της περιοχής και σε αυτό καταλήγουν τα υπόλοιπα από την έκθλιψη της ελιάς προκειμένου να παραχθεί πυρηνέλαιο. Έτσι το καλοκαίρι θα ''λιβανιζόμαστε'' από τα σκουπίδια που καίγονται στη χωματερή και το χειμώνα από το φουγάρο του εργοστασίου.... Η εγκατάσταση δηλώνεται ότι πληρεί κάποιες προϋποθέσεις λειτουργίας και ότι δεν μολύνει το περιβάλλον αλλά καλό θα ήταν κάποιος να μας ενημερώσει τι είναι αυτός ο λευκός καπνός, που μέρα - νύχτα βγαίνει από το φουγάρο και κατευθύνεται ανάλογα με τον άνεμο είτε προς την Βάλτα είτε προς τους Γαργαλιάνους και τον Μάραθο και αν είναι βλαβερός για τους ανθρώπους και το περιβάλλον. Γιατί αν είναι να μετατρέψουμε την περιοχή σε βιομηχανική ζώνη τότε πρέπει να μετακομίσουμε όλοι από εκεί...''\nΣτις 23 Ιανουαρίου 2010 διαβάζουμε στην εφημερίδα Ελευθερία:\n''Μπόχα στους Γαργαλιάνους''\n''Τηλεφωνικές διαμαρτυρίες δεχθήκαμε από την πόλη των Γαργαλιάνων για την έντονη οσμή που έχει απλωθεί το τελευταίο διάστημα πάνω από την πόλη, η οποία -όπως μας είπαν- προέρχεται από το πυρηνελαιουργείο που λειτουργεί στην περιοχή. Η κατάσταση είναι αφόρητη και έχει προκληθεί αναστάτωση στον κόσμο.''\nΔρόμος Βάλτα - Γαργαλιάνοι: Ένσταση από εργολάβο καθυστερεί το έργο\nΟι επιθεωρητές Δημόσιας Διοίκησης δικαίωσαν τη Διεύθυνση Τεχνικών Υπηρεσιών της Νομαρχίας Μεσσηνίας για τις διαδικασίες δημοπράτησης έργων, σε προσφυγές που κατέθεσε εργολάβος του νομού. Μετά την εξέλιξη αυτή, ο αντινομάρχης Στάθης Αναστασόπουλος έστειλε μήνυμα ότι «ο κάθε πολίτης έχει δικαίωμα για ενστάσεις, αλλά υπάρχουν και όρια». Χθες στη Ν.Ε. Προγραμματισμού και Υποδομών, ο διευθυντής Τ.Υ. Παναγιώτης Γιαννακέας ενημέρωσε πως οι ενστάσεις των εταιρειών “Ικτίνος” και “Καλλικράτης” του ίδιου εργολάβου, στη δημοπρασία για το δρόμο Βάλτα - Γαργαλιάνοι, πήγαν πίσω 4 μήνες τις διαδικασίες δημοπρασίας και υλοποίησης του έργου. «Η απάντηση των επιθεωρητών μας δικαίωσε, καθώς αποφάνθηκαν ότι η υπηρεσία έκανε τη δουλειά της σύμφωνα με το νόμο», σημείωσε ο κ. Γιαννακέας. Μία από τις ενστάσεις, όπως ανέφερε χαρακτηριστικά ο διευθυντής Τ.Υ., ήταν γιατί ο προσωρινός μειοδότης δεν είχε γράψει και αριθμητικά και ολογράφως τη συνολική προσφορά.\nΣχόλιο: εμείς μετράμε λακκούβες και άλλοι παίζουν... τις κουμπάρες!\nΕπαναλειτουργεί το Κέντρο Λαϊκής Επιμόρφωσης Γαργαλιάνων\nΣε λειτουργία βρίσκεται και πάλι το Κέντρο Λαϊκής Επιμόρφωσης Γαργαλιάνων, αφού ενοικιάστηκε και εξοπλίσθηκε με νέο κτήριο και στελεχώθηκε με προσωπικό. Εχει επίσης ένα νέο και σύγχρονο θεματολόγιο προγραμμάτων που εκφράζουν πραγματικές ανάγκες των πολιτών και που συνδυάζουν την δημιουργική απασχόληση του ελεύθερου χρόνου με την επαγγελματική κατάρτιση. Το νέο κτήριο στεγάζεται στην οδό Δ. Μπρίσκα 17 (παλιό ταχυδρομείο), από όπου οι ενδιαφερόμενοι μπορούν να παίρνουν πληροφορίες και να δηλώνουν συμμετοχή σε προγράμματα κατάρτισης, (ώρες λειτουργίας: καθημερινά 6-8 μ.μ. και Τρίτη - Πέμπτη 9-12 το μεσημέρι) στο τηλέφωνο: 27630 23344, 6977-651443 (υπεύθυνος Ηλίας Σκουτέρης).\nΜελέτη για τους δρόμους από Φιλιατρά προς Λιμενάρι και Μαραθούπολη\nΠροχωρούν οι διαδικασίες για την ανάθεση της εκπόνησης μελέτης για τη βελτίωση των οδών Φιλιατρά - Λιμενάρι και Φιλιατρά - Αγία Κυριακή - Μαραθούπολη, καθώς και τη δημιουργία τεχνικού στο ρέμα του Λαγκούβαρδου, προϋπολογισμού 417.411,59 ευρώ. Από την αρμόδια επιτροπή στη Διεύθυνση Τεχνικών Υπηρεσιών της Νομαρχίας Μεσσηνίας έγινε ο έλεγχος και η βαθμολόγηση των τεχνικών προσφορών των ενδιαφερόμενων μελετητικών γραφείων. Η προθεσμία για την υποβολή ενστάσεων λήγει την 1η Φεβρουαρίου. Θα ακολουθήσει η αξιολόγηση των οικονομικών προσφορών. Ο ανάδοχος μελετητής θα επιλεγεί με βάση τη βαθμολογία τεχνικών και οικονομικών προσφορών.\nΜεσσήνιοι αγρότες: αντάμωμα τη Δευτέρα στην Καλαμάτα\nΣτους δρόμους θα βρεθούν τη Δευτέρα με τα αγροτικά τους μηχανήματα και οι αγρότες της Μεσσηνίας, γενικεύοντας από την πλευρά τους τις κινητοποιήσεις των συναδέλφων τους σε άλλες περιοχές της χώρας. Στη Χώρα, βρέθηκαν την Πέμπτη εκπρόσωποι από όλους τους αγροτικούς συλλόγους του νομού, προκειμένου να συζητήσουν για τη μορφή και το περιεχόμενο των κινητοποιήσεων. Σύμφωνα με όσα αποφασίστηκαν, τα τρακτέρ όλης της Μεσσηνίας θα ξεκινήσουν από τα διάφορα σημεία του νομού, με σκοπό να καταλήξουν στην Καλαμάτα, στην κεντρική πλατεία της οποίας θα συνεδριάσουν προκειμένου να λάβουν τις αποφάσεις τους για την κλιμάκωση των κινητοποιήσεών τους, οι οποίες θα εξαρτηθούν και από τη συμμετοχή που θα υπάρχει. Οι αγρότες δήλωσαν αγανακτισμένοι από τα όσα συμβαίνουν και διατράνωσαν τη βούλησή τους να διεκδικούν το δικαίωμα να ζουν με αξιοπρέπεια από το επάγγελμα που ασκούν. Όπως σημειώνονται σε σχετικές ανακοινώσεις, «δεν υπάρχει άλλος δρόμος για να ζήσουμε με αξιοπρέπεια εμείς και τα παιδιά μας. Δεν πρέπει να ανεχτούμε άλλο αυτή την πολιτική, που μας καταστρέφει μέρα την ημέρα, χρόνο το χρόνο. Μπορούμε να την αλλάξουμε». Τα αγροτικά μηχανήματα θα βρίσκονται, σύμφωνα πάντα με τα όσα αποφασίστηκαν, στις πλατείες των χωριών από αύριο Κυριακή, προκειμένου να ξεκινήσουν την πορεία τους προς την Καλαμάτα το πρωί της Δευτέρας. Σύμφωνα με σχετική ανακοίνωση, καλούνται οι αγρότες της Πυλίας να βρεθούν με τα τρακτέρ τους στις 11.00 αύριο το πρωί στην πλατεία Τριών Ναυάρχων στην Πύλο, «εγκαινιάζοντας» έτσι τις κινητοποιήσεις. Ο Αγροτικός Σύλλογος του Δήμου Χιλιοχωρίων γνωστοποιεί ότι θα γίνει προσυγκέντρωση στο Σουληνάρι στις 9.00 το πρωί της Δευτέρας. Σύμφωνα με πληροφορίες, στις προθέσεις των διαμαρτυρόμενων αγροτών είναι να συγκεντρωθεί όσο το δυνατόν μεγαλύτερος αριθμός, ενώ δεν πρέπει να αποκλειστεί και το θέμα κοινής εισόδου όλων των αγροτικών μηχανημάτων του νομού στην Καλαμάτα, το πρωί της Δευτέρας. Εξάλλου, σε ανακοίνωσή της η γραμματεία Μεσσηνίας της Παναγροτικής Αγωνιστικής Συσπείρωσης καλεί όλους τους μικρούς και μεσαίους αγρότες να συμμετέχουν στην κινητοποίηση των αγροτών με προορισμό την Καλαμάτα. Στηρίζει τις αγροτικές κινητοποιήσεις, ενώ καταφέρεται και κατά του προέδρου του Επιμελητηρίου Μεσσηνίας Γ. Καραμπάτου, ο οποίος κατήγγειλε τους αγρότες και τις μορφές αγώνα. Κάνει δε λόγο για διάλογο - απάτη.\n6 Δήμοι στη Μεσσηνία σύμφωνα με τον ''Καλλικράτη''\nΈνας χάρτης που απεικονίζει τους 6 Δήμους που θα δημιουργηθούν στην Μεσσηνία και προτείνει το αρμόδιο Υπουργείο, έχει ήδη διαρρεύσει στο Διαδίκτυο αποτυπώνοντας την πραγματική διάσταση των ΟΤΑ που πρέπει να επιβιώσουν με βάση γεωγραφικά και κοινωνικά κριτήρια αλλά και βάση άλλων παραμέτρων. Σύμφωνα με τον χάρτη η Μεσσηνία θα αποτελείται από τους παρακάτω δήμους:\n1) Δήμος Καλαμάτας αποτελούμενος από τους πρώην δήμους Αβίας, Άριος, Θουρίας, Καλαμάτας, Λεύκτρου.\n2) Δήμος Μεσσήνης αποτελούμενος από τους πρώην δήμους Ανδρούσας, Αριστομένη, Αρφαρών, Ιθώμης, Βουφράδος, Μεσσήνης.\n3) Δήμος Μελιγαλά αποτελούμενος από τους πρώην δήμους Ανδανίας, Είρας, Οιχαλίας, Μελιγαλά.\n4) Δήμος Κυπαρισσίας αποτελούμενος από τους πρώην δήμους Αετού, Αυλώνος, Δωρίου, Κυπαρισσίας, Φιλιατρών.\n5) Δήμος Πύλου ή Νέστορος αποτελούμενος από τους πρώην δήμους Γαργαλιάνων, Μεθώνης, Παπαφλέσσα, Χιλιοχωρίων, Νέστορος, Πύλου.\n6) Δήμος Κορώνης αποτελούμενος από τους πρώην δήμους Αιπειας, Κορώνης, Πεταλιδίου.\nΑπογραφή δικαιούχων προγράμματος Κοινωνικού Τουρισμού έτους 2010\nΑρχίζει τη Δευτέρα 25 Ιανουαρίου πανελλαδικά η κατ΄ αλφαβητική σειρά απογραφή των δικαιούχων παροχών του Οργανισμού Εργατικής Εστίας που θα συμμετάσχουν στο νέο πρόγραμμα κοινωνικού τουρισμού έτους 2010 (εκτός από την Πτολεμαϊδα, στην οποία η απογραφή θα αρχίσει μετά τις 02/03/2010 και για την οποία θα υπάρξει σχετική ανακοίνωση). Το πρόγραμμα προβλέπει τη χορήγηση πανελλαδικά 550.000 δελτίων κοινωνικού τουρισμού. Συμμετέχουν περισσότερα από 2.000 τουριστικά καταλύματα.\nΣταμάτησε απο εχθές τη λειτουργία του για 7 ημέρες το Γενικό Ενιαίο Λύκειο Γαργαλιάνων, καθώς τα 3 από τα 7 τμήματα του σχολείου είχαν κλείσει τις προηγούμενες ημέρες λόγω εκδήλωσης κρουσμάτων νέας γρίπης. Στην Τριφυλία φαίνεται ότι... εστιάζεται ο ιός τις πρώτες αυτές ημέρες του φετινού χρόνου, καθώς από σήμερα κλείνει επίσης το Στ' τμήμα του 2ου Δημοτικού Σχολείου Γαργαλιάνων και το κλασικό τμήμα του 2ου Νηπιαγωγείου, ενώ τις προηγούμενες ημέρες έχουν σταματήσει επίσης να λειτουργούν το Γ' τμήμα του 3ου Δημοτικού Σχολείου Γαργαλιάνων όπως επίσης τα ΑΤ2 και Α3 τμήματα του 1ου ΕΠΑΛ Κυπαρισσίας.\nστις 9:17 π.μ. 0 σχόλια\nΡεκόρ όλων των εποχών στη συγκομιδή ελαιόλαδου για την Τριφυλία φέτος, καθώς σύμφωνα με τα μέχρι τώρα στοιχεία έχουν παραχθεί περίπου 21.000 τόνοι έξτρα παρθένο ελαιόλαδο και εκτιμάται ότι με την ολοκλήρωση της συγκομιδής αυτή η ποσότητα θα κυμανθεί στους 24-25.000 τόνους. Η παραγωγή αυτή αποτελεί ρεκόρ καθώς οι ανώτερες ποσότητες που συγκεντρώνονταν όλα αυτά τα χρόνια έφταναν περίπου τους 20.000 τόνους - και πιο συγκεκριμένα υπήρχε μια διακύμανση μεταξύ 18-20.000 τόνων. Οπως εξήγησε ο γεωπόνος Αντώνης Παρασκευόπουλος της Διεύθυνσης Αγροτικής Ανάπτυξης και Τροφίμων Τριφυλίας, ο οποίος έδωσε και τα στοιχεία, αυτή η μεγάλη φετινή παραγωγή οφείλεται: α) Στην υπερκαρπία που είχαν ορισμένες περιοχές. β) Στις σημαντικές βροχές που έπεσαν μέσα στο Σεπτέμβριο και τον Οκτώβριο, σε συνδυασμό με τις υψηλές θερμοκρασίες που επικράτησαν στη συνέχεια, που ήταν πολύ καλές για την παραγωγή. γ) Στο ότι δεν υπήρχε απώλεια καρπού από δακοπροσβολές - και το κυριότερο σε αυτό τον τομέα είναι ότι παρήχθησαν λάδια αρίστης ποιότητας όταν σε άλλες περιοχές, όπως είναι η Κρήτη κ.α., παρουσιάστηκαν σημαντικά προβλήματα από τον δάκο. Η επιτυχία αυτή, τόνισε ο κ. Παρασκευόπουλος, ήταν αποτέλεσμα της πολύ καλής δουλειάς που έγινε στην εφαρμογή του προγράμματος δακοκτονίας με την εισαγωγή νέων μεθόδων και διαδικασιών, αφού χρησιμοποιήθηκαν συστήματα όπως το GPS και το GIS - ώστε να υπάρχει πλήρης καταγραφή των επεμβάσεων που έγιναν με τους δολωματικούς ψεκασμούς. Οι οποίοι, παρατήρησε, έγιναν σε καίρια χρονικά σημεία και έτσι επιτεύχθηκε η πλήρης αποτελεσματικότητά τους.\nΖυμώσεις για κοινό δήμο Πύλου - Γαργαλιάνων - Νέστορος\nΣε φιλική συνάντηση με το δήμαρχο Πύλου Γιώργο Χρονόπουλο οφειλόταν η επίσκεψη του δημάρχου Γαργαλιάνων Σταύρου Καλοφωλιά στην Πύλο, για πρωινό καφέ. Φυσικά στην κουβέντα δεν σχολιάστηκε το αν κουνιούνται οι βάρκες στην Πύλο, η συζήτηση περιστράφηκε και στον ''Καλλικράτη''. Εκείνο που έχει ενδιαφέρον και ακούστηκε για πρώτη φορά ήταν το γεγονός ότι ο κ. Καλοφωλιάς πιστεύει ότι με την καινούργια συνένωση οι Γαργαλιάνοι και η Πύλος πρέπει να αποτελέσουν ενιαίο δήμο, συμπεριλαμβανομένου και του Δήμου Νέστορος. Οσοι γνωρίζουν την τοπική γεωγραφία και παράλληλα τα τοπικά συμφέροντα, πρέπει να εμπεδώσουν την άποψη Καλοφωλιά και να δημιουργήσουν σύστημα διοχέτευσής της στην τοπική κοινωνία. Να θυμηθούμε για άλλη μία φορά ότι ο ''Καποδίστριας'' ο οποίος δημιουργήθηκε και χαράχτηκε στο πόδι, συνένωσε τα χωριά Κορυφάσιο, Ρωμανού, Πετροχώρι στο Δήμο Νέστορος και το διπλανό τους χωριό Τραγάνα στο Δήμο Γαργαλιάνων. Καρατομήθηκε μια περιοχή χωρίς σχεδιασμό, με τον πληθυσμό των χωριών να παρακολουθούν από απόσταση τα δημοτικά τεκταινόμενα. Αποτέλεσμα της αποτυχίας αυτής είναι η επαναφορά για καινούργιο σχεδιασμό με το όνομα ''Καλλικράτης''. Να σημειωθεί επίσης ότι η ΠΟΤΑ που δημιουργείται στο Ρωμανού (Δήμου Νέστορος) ακουμπάει απόλυτα και στον Δήμο Γαργαλιάνων ένεκα της γειτνίασης με την Τραγάνα. Μέχρι σήμερα η ΠΟΤΑ έχει ''κάτσει'' σε τρεις δήμους οι οποίοι έχουν μεταξύ τους μηδενική απόσταση. Είναι αλήθεια ότι η άποψη Καλοφωλιά η οποία ''έπεσε'' στο τραπέζι στην Πύλο -έστω και σε φιλική ατμόσφαιρα- με ανάγκασε να τον ρωτήσω αν θα είναι υποψήφιος στις επερχόμενες εκλογές. Η απάντησή του ήταν αρνητική σε κάθε περίπτωση. Μεθώνη, Πύλος, Χώρα, Χανδρινού, Γαργαλιάνοι με τα δημοτικά τους διαμερίσματα μπορούν να αποτελέσουν στη νοτιοδυτική Μεσσηνία ένα πρότυπο ισχυρού δήμου για ανάπτυξη, περιέχοντας όλους τους οικονομικούς τομείς: ναυτιλιακούς, εμπορικούς, αγροτικούς, τουριστικούς, αρχαιολογικούς, φυσικούς κ.ά. Πάντως ο κ. Χρονόπουλος όπως και να‘χουν τα πράγματα θα είναι και πάλι υποψήφιος δήμαρχος.\nΚάλεσμα του Αγροτικού Συλλόγου Γαργαλιάνων σε γενική συνέλευση\nΣε Γενική συνέλευση συγκαλεί τα μέλη του ο Αγροτικός Σύλλογος Γαργαλίανων την Παρασκευή 22 Ιανουαρίου και ώρα 7 το απόγευμα στην Δημοτική βιβλιοθήκη της πόλης. Αντικείμενο της Γενικής συνέλευσης είναι οι Αγροτικές κινητοποιήσεις η συμμετοχή και τα αιτήματα του αγροτικού συλλόγου. Όπως αναφέρουν σε ανακοίνωση τους που απέστειλαν στα ΜΜΕ του Νομού, ο Αγροτικός σύλλογος καλεί στην συνέλευση και το Δημοτικό Συμβούλιο καθώς και τους συλλόγους που δραστηριοποιούνται στο Δήμο Γαργαλιάνων. Ο Σύλλογος υπενθυμίζει ότι μία μέρα πριν και συγκεκριμένα την Πέμπτη 21 Ιανουαρίου και ώρα 20:00 θα διεξαχθεί στην ΧΩΡΑ Τριφυλίας ευρεία αγροτική σύσκεψη με τους φορείς των αγροτών για να κουβεντιάσουν τα αγροτικά ζητήματα του κλάδου.\nστις 6:51 μ.μ. 0 σχόλια\nΣυγκέντρωση αγροτών την Πέμπτη 21/1 στη Χώρα Τριφυλίας\nΣε συγκέντρωση στη Χώρα, την Πέμπτη στις 8 το βράδυ, καλεί τους εκπροσώπους των Αγροτικών Συλλόγων η Ομοσπονδία Αγροτικών Συλλόγων Μεσσηνίας. Στη συγκέντρωση θα αποφασιστεί αν οι αγρότες της Μεσσηνίας θα συμμετέχουν στις κινητοποιήσεις που έχουν ξεκινήσει οι συνάδελφοί τους σε άλλες περιοχές της Ελλάδας.\n"Καλλικράτης": Ναι από τους Μεσσήνιους Δημάρχους αλλά με προϋποθέσεις\n«Ναι», υπό προϋποθέσεις, στον «Καλλικράτη», κυρίως οικονομικού περιεχομένου, είπε κατά την προχθεσινή του διευρυμένη συνεδρίαση το Διοικητικό Συμβούλιο της ΤΕΔΚ Μεσσηνίας. Σύμφωνα με όσα αποφασίστηκαν, μειοψηφούντος του Ι. Αργυράκη, η ΤΕΔΚ εκφράζει την κατ’ αρχήν θετική της θέση στο σχέδιο που έχει κατατεθεί προς διαβούλευση, αλλά με τις εξής προϋποθέσεις: διάλογο χωρίς προαπαιτούμενα, πλήρη θέση της πολιτικής ηγεσίας του υπουργείου Εσωτερικών, σαφή πρόβλεψη για την οικονομική υποστήριξη του εγχειρήματος με διασφαλισμένους πόρους και, σε ένδειξη καλής διάθεσης, να αποδώσει τώρα η κυβέρνηση τους οφειλόμενους πόρους, διευκρίνιση αρμοδιοτήτων και αλλαγή του θεσμικού πλαισίου. Η διαφωνία του κ. Αργυράκη έγκειται στο γεγονός ότι δεν μπορεί να γίνει διάλογος με τέτοια οικονομικά προαπαιτούμενα, τη στιγμή που η χώρα αντιμετωπίζει οικονομικές δυσκολίες. Συμφώνησε, πάντως, με τη συμμετοχή στο διάλογο, χωρίς αυτό να σημαίνει αποδοχή του τελικού κειμένου. Στη συζήτηση, μοιραία, τέθηκε και το χωροταξικό. Ακούστηκαν διάφορες προτάσεις, από το να δημιουργηθούν τέσσερις Δήμοι στα όρια των πρώην επαρχιών έως και να «επανέλθουν» τα Συμβούλια Περιοχής (που ήταν 18). Επισημάνθηκε, ωστόσο, ότι αν ληφθούν αποφάσεις από τα Δημοτικά Συμβούλια, δεν αποκλείεται να δημιουργηθούν περίπου 10 Δήμοι. Θα πρέπει, επίσης, να σημειωθεί ότι οι περισσότεροι εκ των δημάρχων έδειξαν να συμφωνούν με τη μείωση του αριθμού των ΟΤΑ. Κατά την εισήγησή του ο πρόεδρος της ΤΕΔΚ, δήμαρχος Καλαμάτας Παν. Νίκας, δήλωσε υπέρ της αλλαγής, αλλά με προϋποθέσεις που, αν δεν τηρηθούν, ίσως φέρουν τους ΟΤΑ σε δυσμενέστερη θέση. Κατά τον ίδιο δεν μπορεί να γίνει μεταρρύθμιση χωρίς πόρους ούτε μπορεί να αλλάξει η Αυτοδιοίκηση με στόχο την εξοικονόμηση πόρων. Πρότεινε την αναδιάρθρωση του θεσμικού πλαισίου, ενώ έθεσε και θέμα υπαλλήλων που θα στελεχώσουν το νέο εγχείρημα. Επίσης, αναρωτήθηκε πώς μπορεί να βαθαίνει η δημοκρατία με την κατάργηση όλων σχεδόν των Τοπικών Συμβουλίων και πώς μπορούν οι Δήμοι να γίνουν μηχανισμοί είσπραξης τελών. Ο αντιπρόεδρος Περ. Ψώνης σημείωσε πως θα ακολουθήσει και η πρόταση για το χωροταξικό των ΟΤΑ. Εξέφρασε την αντίθεσή του στην κατάργηση των «καποδιστριακών» Δήμων, επισημαίνοντας πως αναμόρφωσαν την ύπαιθρο και παρήγαγαν πλούσιο έργο. Εξέφρασε την αμφιβολία του για το κατά πόσο θα μπορέσουν οι ΟΤΑ να εισπράξουν το ΦΠΑ, από τη στιγμή που δεν το έχουν καταφέρει οι υπόλοιποι κρατικοί μηχανισμοί, ενώ έκανε λόγο για ύπαρξη γραφειοκρατίας με τις νέες δομές, όπως με το συνήγορο του δημότη, του οποίου αμφισβήτησε την προσφορά. Προέβλεψε την εγκατάλειψη της υπαίθρου, και είδε πολλά αρνητικά και λιγότερα θετικά στοιχεία στην πρόταση. Ο γραμματέας Ανδ. Καραγιάννης δήλωσε κατ’ αρχήν σύμφωνος με τη μεταρρύθμιση, παρατηρώντας ότι θα δώσει νέα πνοή στην τοπική κοινωνία, ενώ συμφώνησε και με την αιρετή Περιφέρεια. Ζήτησε να ληφθεί απόφαση για το χωροταξικό και να εξεταστεί πόσοι Δήμοι «χωρούν» στη Μεσσηνία, σημειώνοντας πως αν δεν επέλθει συμφωνία, θα πρέπει να γίνουν 4 Δήμοι, στα όρια των πρώην επαρχιών. Θετική, κατ’ αρχήν, στην αλλαγή, δήλωσε η δήμαρχος Μελιγαλά Ελένη Αλειφέρη. Όπως είπε, δεν αμφισβητείται το μεγάλο έργο των σημερινών ΟΤΑ, αλλά ήρθε η ώρα για το επόμενο βήμα. Σχετικά με την πρόταση που έχει κατατεθεί για διαβούλευση, παρατήρησε πως είναι ελλιπής σε όλα τα κρίσιμα σημεία της. Η ίδια πρότεινε οι Δήμοι να έχουν διαχειρίσιμη έκταση, να υπάρχει συνοχή και όχι σύνδεσμος Δήμων, προσθέτοντας ότι χρειάζεται μελέτη και προσαρμογή το νέο σύστημα διοίκησης. Για τη χωροταξία, πρότεινε να δοθεί δυνατότητα έκφρασης στα Τοπικά και Δημοτικά Συμβούλια και να γίνουν σεβαστές οι αποφάσεις τους. Να προτείνουν οι Μεσσήνιοι τον αριθμό των ΟΤΑ, εισηγήθηκε ο αντιδήμαρχος Γαργαλιάνων Μιχ. Αποστολόπουλος, ο οποίος συμφώνησε με το κείμενο της διαβούλευσης και το στόχο εξυπηρέτησης του πολίτη, ενώ παρατήρησε ότι υπάρχουν σημεία που απαιτούν διευκρινίσεις. Να μείνει ως έχει ο Δήμος Ιθώμης, λόγω του μνημείου της Αρχαίας Μεσσήνης, ζήτησε ο δήμαρχος Κ. Γεωργακόπουλος, προσθέτοντας ότι στο διαδίκτυο ζητά από τους κατοίκους του Δήμου να ψηφίσουν για το τι θα γίνει στην περίπτωση που δεν ικανοποιηθεί το αίτημα να παραμείνει ο Δήμος. Αναρωτήθηκε, επίσης, τι θα γίνει στην περίπτωση που δεν υπάρξει λύση με τα οικονομικά. Την άποψη ότι οι συνενούμενοι Δήμοι θα έχουν πολύ λιγότερες αρμοδιότητες, εξέφρασε ο δήμαρχος Κυπαρισσίας Γ. Σαμπαζιώτης, ο οποίος παρατήρησε, ανάμεσα σε άλλα, πως θα πρέπει να γίνει γνωστός ο αριθμός των Δήμων στο νομό, προκειμένου να ακολουθήσουν προτάσεις. Να μην υπάρξουν αλλαγές στο Δήμο Νέστορος, λόγω της ιστορίας του και της επικείμενης λειτουργίας της ΠΟΤΑ, ζήτησε ο δήμαρχος Τάσος Τσορώνης, σημειώνοντας ότι η γιγάντωση των Δήμων θα καταστρατηγήσει την αρχή της εγγύτητας. Τέλος, ο δημοτικός σύμβουλος Δωρίου Αριστ. Φωτόπουλος παρατήρησε πως ο «Καποδίστριας» θα μπορούσε να προσφέρει περισσότερα. Συμφώνησε με τον «Καλλικράτη», αλλά αντιτάχθηκε στους Δήμους «μαμούθ».\n''Αποφασισμένοι να προβούν σε δυναμικές κινητοποιήσεις είναι οι αγρότες της Μεσσηνίας''. Αυτό δήλωσε ο πρόεδρος του Αγροτικού Συλλόγου Φιλιατρών Αριστοτέλης Κανναβός, μετά από απόφαση που πήραν στην συγκέντρωση αγροτικών συλλόγων, που πραγματοποιήθηκε στην Ξυλοκέρα Ηλείας. Αντιπροσωπεία αγροτών θα ανέβει στην Αθήνα και θα πραγματοποιήσει διαμαρτυρία στο Υπουργείο Αγροτικής Ανάπτυξης και Τροφίμων, ενώ έπονται και κινητοποιήσεις, ώστε να μπορέσουν να επιτύχουν μια λύση στα χρονίζοντα και δίκαια αιτήματά τους.\nΤους 2.881.500 τόνους αναμένεται να φτάσει η παγκόσμια παραγωγή ελαιολάδου κατά την τρέχουσα ελαιοκομική περίοδο 2009-10, έναντι 2.665.700 τόνων την προηγούμενη ελαιοκομική περίοδο 2008-9, δηλαδή θα είναι αυξημένη κατά 8%, βάσει των νεότερων εκτιμήσεων του Διεθνούς Συμβουλίου Ελαιολάδου (IOOC). Οσον αφορά στην παγκόσμια κατανάλωση του προϊόντος, το Διεθνές Συμβούλιο εκτιμά ότι αυτή θα παραμείνει κατά την τρέχουσα στάσιμη, στα επίπεδα της προηγούμενης ελαιοκομικής περιόδου, ενώ πέρυσι είχε παρουσιάσει άνοδο κατά 3%, σε σύγκριση με το προηγούμενο έτος. Η αύξηση της παραγωγής, σε συνδυασμό με τη στασιμότητα της κατανάλωσης, οδηγούν στο συμπέρασμα ότι τα διεθνή αποθέματα ελαιολάδου στο τέλος της ελαιοκομικής περιόδου θα είναι αυξημένα κατά 1%, σε σύγκριση με τα αποθέματα στο τέλος της ελαιοκομικής περιόδου 2008-9, τα οποία ήταν μειωμένα κατά 21%, σε σχέση με τα αποθέματα της περιόδου 2007-8.\nΤιμές για απαλλοτριώσεις στο δρόμο Βάλτα - Γαργαλιάνοι\nΣημαντική εξέλιξη είχαμε στο σήριαλ του δρόμου Βάλτα - Γαργαλιάνοι καθώς εγκρίθηκαν οι τιμές μονάδας των επικείμενων που θα απαλλοτριωθούν, για τη βελτίωση του, από το Πρωτοδικείο Κυπαρισσίας, στη συνεδρίασή του την περασμένη Τετάρτη. Αντιρρήσεις δεν υπήρχαν για τις τιμές που είχαν προταθεί. Έτσι μένει πλέον να καθαρογραφεί η απόφαση και να ανακοινωθούν οι τιμές, ώστε να ξεκινήσει η διαδικασία των απαλλοτριώσεων - καθώς όπως επισήμανε ο δήμαρχος Γαργαλιάνων Σταύρος Καλοφωλιάς, η πίστωση είναι εξασφαλισμένη από το πρόγραμμα “Θησέας” με ποσό 100.000 ευρώ. Ο δήμαρχος είπε ότι «από ‘δώ και πέρα ανοίγει η διαδικασία για την εγκατάσταση του εργολάβου και ελπίζουμε με την βελτίωση του καιρού να ξεκινήσουν και οι εργασίες». Να σημειώσουμε ότι στο συγκεκριμένο έργο φορέας υλοποίησης είναι η Νομαρχιακή Αυτοδιοίκηση Μεσσηνίας, Ο συνολικός προϋπολογισμός του έργου, σύμφωνα με τη μελέτη, είναι 1,1 εκ. ευρώ - ποσό που θα καλυφθεί τόσο από τη Νομαρχία όσο και από το δήμο σε ίσα μέρη. Συνολικά προβλέπεται να φτιαχτούν 2.200 μέτρα δρόμου ξεκινώντας από τη Βάλτα προς τους Γαργαλιάνους, από τα 5 περίπου χιλιόμετρα που είναι συνολικά ο δρόμος. Βέβαια στο πρώτο αυτό τμήμα παρουσιάζονται και τα περισσότερα προβλήματα, αφού υπάρχουν τα δύσκολα κομμάτια με τις στροφές. Ο νέος δρόμος θα γίνει επί της υφιστάμενης χάραξης με όλες τις απαραίτητες βελτιώσεις που χρειάζονται για την εξομάλυνση των στροφών.\nΑποζημιώσεις: σύντομα για το χαλάζι αλλά οχι για εντομολογικές προσβολές\nΣύντομα θα κοινοποιηθούν τα πορίσματα των εκτιμήσεων για τις ζημιές που προκλήθηκαν σε καλλιέργειες της Μεσσηνίας από χαλαζόπτωση από το Σεπτέμβριο μέχρι το Νοέμβριο, σύμφωνα με απάντηση της υπουργού Αγροτικής Ανάπτυξης Κατ. Μπατζελή στον βουλευτή Γιάν. Λαμπρόπουλο. Η κ. Μπατζελή προσθέτει ότι για τις ζημιές μετά το Νοέμβριο συνεχίζονται οι εξατομικευμένες εκτιμήσεις, ενώ οι αποζημιώσεις θα καταβληθούν στους πληγέντες το συντομότερο δυνατό. Αντίθετα Οι ζημιές που προξενήθηκαν στην ελαιοκαλλιέργεια σε περιοχές της Μεσσηνίας από εντομολογικές προσβολές, δεν καλύπτονται από τον ΕΛΓΑ και ως εκ τούτου δεν αποζημιώνονται.\nΤην αισιοδοξία του ότι θα υπάρξει ανάκαμψη των τιμών του λαδιού εξέφρασε ο πρόεδρος του Αγροτικού Συνεταιρισμού Γαργαλιάνων Ηλίας Βαρούτσος, ο οποίος τόνισε ότι παρατηρείται ανοδική διάθεση στις διαπραγματεύσεις που γίνονται αυτές τις μέρες σε σχέση με τις τελευταίες τιμές που είχαν πουλήσει λάδι. Η άνοδος κυμαίνεται στα 10- 15 λεπτά από τα 2,10 που ήταν η τελευταία τιμή. Αυτό, όπως σημείωσε ο κ. Βαρούτσος συμβαίνει επειδή φαίνεται να υπάρχει ζήτηση αλλά και γιατί μόνο η περιοχή αυτή έχει τόσο ποιοτικά λάδια σε σχέση με άλλες ελαιοπαραγωγικές περιοχές της Ελλάδας. Χαρακτηριστικά ο κ. Βαρούτσος σημείωσε: «Πλέον είμαστε στο τελείωμα της συγκομιδής, μπορώ να πω στο 98% της παραγωγής. Φέτος ήταν μια χρονιά που είχαμε καρπό αλλά δεν είχαμε τόσο καλές αποδόσεις σε όλη την διάρκεια πέρα από τώρα στο τέλος , ενώ οι τιμές ήταν χειρότερες από πέρυσι αν τις συγκρίνουμε στις αντίστοιχες ημερομηνίες. Τώρα φαίνεται να υπάρχει μια τάση για ανάκαμψη στην τιμή. Η τελευταία τιμή ήταν στο 2,10, αυτή την στιγμή δεν έχουμε βγάλει καινούργια καθώς είμαστε σε διαπραγματεύσεις, πιστεύω όμως ότι θα είναι καλύτερες. Είμαστε αισιόδοξοι για καλύτερες τιμές. Τώρα το πόσο θα κρατήσουν και πού θα διαμορφωθούν ακόμη δεν το ξέρουμε, θα φανεί στην πορεία. Βλέπουμε να υπάρχει μια τάση για άνοδο κατά 10- 15 λεπτά , υπάρχει μεγαλύτερο ενδιαφέρον στην ζήτηση σε σχέση με ό,τι είχαμε μέχρι τώρα. Το άλλο σημαντικό στοιχείο είναι ότι άλλες ελαιοπαραγωγικές περιοχές δεν έχουν τόσο καλά λάδια φέτος και εκεί ποντάρουμε, ότι θα έχουμε κάποιες καλές εξελίξεις γιατί έχουμε πολύ καλά λάδια φέτος».\nΠαρά τις βαριές ζημιές που υπέστησαν ακόμα και τα κεντρικά γραφεία της UNICEF στο Πορτ-ο-Πρενς, την πρωτεύουσα της Αϊτής που επλήγη από τον ισχυρότατο σεισμό της 12ης Ιανουαρίου, η οργάνωση σπεύδει να προσφέρει άμεση βοήθεια στα παιδιά και τις μητέρες που επλήγησαν από αυτή τη μεγάλη ανθρωπιστική καταστροφή που βρίσκεται σε εξέλιξη. Υπολογίζεται ότι περίπου 3 εκατομμύρια άνθρωποι έχουν πληγεί από το σεισμό. Επί του παρόντος η UNICEF παρέχει βοήθεια στο Ζακμέλ και το Πορτ-ο-πρενς που συνίσταται σε νερό και είδη υγιεινής, θεραπευτικές τροφές, φάρμακα και ιατρικό εξοπλισμό καθώς και προσωρινά καταλύματα. Η UNICEF θα προσφέρει επίσης υλικοτεχνική βοήθεια και προσωπικό ώστε να προστατευθούν τα παιδιά, που είναι εξαιρετικά ευάλωτα σε τέτοιες φυσικές καταστροφές, ιδιαίτερα τα παιδιά που έχουν χωρισθεί από τις οικογένειές τους και μπορεί να πέσουν εύκολα θύματα εκμετάλλευσης. Η κατάσταση των παιδιών και των γυναικών στην Αϊτή ήταν ήδη εξαιρετικά δυσχερής και πριν το πλήγμα του φονικού σεισμού. Η Αϊτή είναι μια από τις πιο φτωχές χώρες στον πλανήτη και αγωνίζεται να ανακάμψει από πολλά χρόνια βίας, ανασφάλειας, κακοδιοίκησης, αλλά και αλλεπάλληλων μεγάλων φυσικών καταστροφών. Μόνο ο ένας στους 50 κατοίκους της Αϊτής έχει σταθερή εργασία. Τα τέσσερα στα δέκα παιδιά ζουν σε σπίτια με χωμάτινο δάπεδο ή σε συνθήκες συνωστισμού με πάνω από πέντε άτομα σε κάθε δωμάτιο και το 46% του πληθυσμού είναι κάτω των 18 ετών. Μεταξύ των πρώτων εφοδίων που παραδόθηκαν συμπεριλαμβάνονται 2.500 σετ μαγειρικής και 5.000 λίτρα πόσιμο νερό, άλατα ενυδάτωσης για την αποτροπή θανατηφόρων επεισοδίων διάρροιας, ταμπλέτες καθαρισμού του νερού, μουσαμάδες και τέντες ενώ από τα γραφεία της UNICEF στον Παναμά φθάνει ακόμα ένα φορτίο με 10.000 μουσαμάδες, 4.600 δοχεία νερού, 5,5 εκατομμύρια ταμπλέτες καθαρισμού του νερού, 556.000 φάκελους αλάτων ενυδάτωσης και άλλα χρειώδη εφόδια για να καλύψουν τις ανάγκες περίπου 10.000 οικογενειών, ενώ ετοιμάζονται εφόδια για ακόμα 20.000 οικογένειες για αποστολή τις επόμενες ημέρες. Οι επιπτώσεις από αυτήν την τελευταία φυσική καταστροφή, αμέσως μετά τα βαρύτατα πλήγματα διαδοχικών τυφώνων το 2008 από τα οποία η χώρα ακόμα αγωνίζεται να ανακάμψει, αναμένεται να είναι καταστροφικές και όπως είναι φυσικό ο ευάλωτος παιδικός πληθυσμός θα υποφέρει το μεγαλύτερο μέρος των συνεπειών. Η UNICEF έχει αποδεσμεύσει μέχρι στιγμής ποσό ύψους 3,4 εκατομμυρίων δολαρίων από πηγές έκτακτης χρηματοδότησης και θεωρεί βέβαιο πως απαιτούνται περισσότεροι πόροι για την ανακούφιση των πληγέντων. Η Ελληνική Εθνική Επιτροπή της UNICEF απευθύνει έκκληση στους πολίτες να συμβάλουν στην προσπάθεια για την παροχή άμεσης βοήθειας στα παιδιά στην Αϊτή. Για το σκοπό αυτό όποιος επιθυμεί μπορεί να καταθέτει τη βοήθειά τους στο λογαριασμό 169/480021-48 της Εθνικής Τράπεζας ή και μέσα από το www.unicef.gr\nΦωτογραφία: © REUTERS Eduardo Munoz\nΛηστεία σε κρεοπωλείο και μπακάλικο στους Γαργαλιάνους\nΟι διαρρήκτες έως τώρα έβαζαν στόχο χρηματοκιβώτια χρυσά και τιμαλφή, στους Γαργαλιάνους όμως πρωτοτύπησαν καθώς στόχος τους ήταν ένα μπακάλικο και ένα κρεοπωλείο, στην κεντρική αγορά της πόλης. Οι ταμειακές μηχανές ήταν σχεδόν άδειες και οι άγνωστοι διαρρήκτες “σήκωσαν“ 100 κιλά κρέας περίπου, άλλα τόσα τυρί, κι επίσης αλλαντικά, κονσέρβες, καφέδες αλλά και... σαμπουάν συνολικού βάρους περίπου… 300 κιλών. Οι δύο διαρρήξεις εκτιμάται ότι έγιναν από τα ίδια άτομα, τα οποία μπήκαν στα μαγαζιά κόβοντας τα λουκέτα και χωρίς να προκαλέσουν κάποια άλλη φθορά. Γι αυτό το λόγο θεωρείται ότι ήταν καλά προετοιμασμένοι, με τα απαραίτητα εργαλεία - ενώ ίσως να είχαν κάνει προηγουμένως και μια κατόπτευση των χώρων. Οι ιδιοκτήτες και των δύο καταστημάτων, ισχυρίζονται με δηλώσεις τους ότι πρόκειται για διαρρήξεις λόγω... πείνας. Πρόκειται για το κρεοπωλείο του Στάθη Γιαννόπουλου και το μπακάλικο του Ηλία Βαρούτσου.\nΈντονος προβληματισμός για τον ''Καλλικράτη'' στους Δήμους της Τριφυλίας\nΔιάχυτος είναι ο προβληματισμός στην Τριφυλία για τον ''Καλλικράτη'' καθώς όλοι οι Δήμαρχοι της περιοχής θα δώσουν το παρών την Παρασκευή στην συνεδρίαση της Τ.Ε.Δ.Κ. Μεσσηνίας όπου θα υποβληθεί κατά πάσα πιθανότητα η επίσημη θέση των Δήμων για την διοικητική μεταρρύθμιση που επιχειρείται αλλά και τον αριθμό των Δήμων στο Νομό μας. Σύμφωνα με την μελέτη του Ι.Τ.Α. αυτοί θα ανέρχονται σε 6 συνολικά από τους 29 που είναι σήμερα. Ωστόσο παρότι οι Δήμαρχοι υποστήριξαν ότι μελλοντικά θα μπορούσε να αποτελέσει ενιαία γεωγραφική ενότητα η Τριφυλία θεωρείται καλύτερο με βάση τις σημερινές συνθήκες να διατηρηθούν σε 2 μεγάλες ενότητες ώστε να μην υπάρξουν απώλειες στην εύρυθμη λειτουργία τους. Θυμίζουμε ότι ο Δήμαρχος Φιλιατρών έχει δηλώσει στον 936FM ότι μπορεί να υπάρξει το εγχείρημα για ενιαίο Δήμο αλλά λόγω της γεωγραφικής κατανομής θα κατανεμηθούν σε 2 κομμάτια, ενώ ο Δήμαρχος Γαργαλιάνων έχει ταχθεί υπέρ της μεταρρύθμισης υπό όρους τασσόμενος κατά των Δήμων μαμούθ που θα θυμίζουν γίγαντες με πήλινα πόδια λόγω του μεγάλου αριθμού δημοτικών διαμερισμάτων διάσπαρτα σε όλη την επικράτεια του Νομού μας. Ο κ. Γιώργος Σαμπαζιώτης τόνισε στις δηλώσεις του ότι ''είναι σύμφωνος με την διοικητική μεταρρύθμιση αλλά φαίνεται ότι υπάρχει μια βιασύνη να προχωρήσει το εγχείρημα χωρίς να έχει διασφαλιστεί η οικονομική υποστήριξή του και δεδομένου ότι βρισκόμαστε εν μέσω οικονομικής κρίσης φοβάμαι μήπως με αυτή την βιασύνη το εγχείρημα αποτύχει''. Στην συνέχεια πρόσθεσε ότι ''πάντα πιστεύω ωστόσο στην αναγκαιότητα της διοικητικής μεταρρύθμισης και για να αποδώσει ο Καποδίστριας 2 και να βοηθηθεί ο τόπος πρέπει να ανατεθούν οι βασικές αρμοδιότητες στις κεντρικές υπηρεσίες των Δήμων και την ευθύνη για την υπόλοιπη διαχείριση να την έχουν τα Τοπικά Συμβούλια με τον αρμόδιο Αντιδήμαρχο''. Υπέρ της συνένωσης με την Κυπαρισσία έχουν ταχθεί με δηλώσεις τους τόσο ο Δήμαρχος Αυλώνος κ. Φιλιντίσης ο οποίος υποστηρίζει ότι προέχει η βιωσιμότητα των Δήμων καθώς και ο Πρόεδρος της Τριπύλας κ. Θεόδωρος Τσαλαμανδρής παλιότερα στο Ράδιο Κυπαρισσία ο οποίος εξήγησε ότι είναι δεδομένη η ενσωμάτωση με την Κυπαρισσία λόγω κοινών γεωγραφικών δεσμών, ενώ μόλις πρόσφατα ο Δήμαρχος Δωρίου κ. Αντώνης Τάκης εξέφρασε την στήριξή του για την συνένωση με την Κυπαρισσία παρότι δεν θεωρείται σίγουρο ότι θα ενσωματωθεί τελικά στην ''Αρκαδιά''.\nΘέσεις εργασίας ορισμένου χρόνου στο Δήμο Γαργαλιάνων\nΟ Δήμος Γαργαλιάνων ανακοινώνει ότι θα προσλάβει προσωπικό με σύμβαση εργασίας ιδιωτικού δικαίου ορισμένου χρόνου, διάρκειας μέχρι 18 μήνες και εβδομαδιαίας απασχόλησης 20 ωρών. Οι θέσεις μερικής απασχόλησης κατανέμονται στους κατωτέρω τομείς κοινωνικών υπηρεσιών ως ακολούθως:\nΚοινωνική Υπηρεσία Πολιτικής Προστασίας: 3 θέσεις ΥΕ Βοηθητικού Προσωπικού Γενικών Καθηκόντων.\n1. Οι υποψήφιοι πρέπει να έχουν ηλικία από 18 έως 65 ετών, 2. Να έχουν την υγεία και τη φυσική καταλληλότητα που τους επιτρέπει την εκτέλεση των καθηκόντων της θέσεως που επιλέγουν, 3. Να μην έχουν κώλυμα κατά το άρθρο 8 του Υπαλληλικού Κώδικα (καταδίκη, υποδικία), με την επιφύλαξη της εξαίρεσης των υποψηφίων για θέσεις βοηθητικού ή ανειδίκευτου προσωπικού, υπό την προϋπόθεση ότι έχουν εκτίσει την ποινή ή ότι τα μέτρα ασφαλείας που τους έχουν υποβληθεί έχουν αρθεί ή έχουν απολυθεί υπό όρο.\nΟι ενδιαφερόμενοι μπορούν να υποβάλουν την αίτησή τους στα γραφεία της υπηρεσίας (Βασιλέως Γεωργίου Β’ 37, Γαργαλιάνοι Μεσσηνίας Τ.Κ. 24400) εντός προθεσμίας δέκα (10) ημερών τουλάχιστον, που αρχίζει από την επόμενη ημέρα της τελευταίας δημοσίευσης της σχετικής περίληψης στον ημερήσιο Τύπο ή της ανάρτησής της στο κατάστημα του φορέα.\nΓέμισαν οι αποθήκες ελαιολάδου της ΕΑΣ στη Θουρία και ήδη από χθες άνοιξαν οι αποθηκευτικοί χώροι στο Μελιγαλά. Στις αποθήκες στη Θουρία έχουν συγκεντρωθεί 1.000 τόνοι, ποσότητα αρκετά σημαντική όπως τη χαρακτήρισε ο διευθυντής της ΕΑΣ Δημήτρης Ραπτέας. Η εν λόγω ποσότητα είναι πάνω από το μέσο όρο των προηγούμενων ετών. Από χθες άνοιξαν και οι αποθήκες στο Μελιγαλά, οι οποίες είναι χωρητικότητας 600 τόνων. Η μισή ποσότητα από αυτή των 1000 τόνων είναι παρακαταθήκη, ενώ η υπόλοιπη είναι ήδη πληρωμένη από τη χρηματοδότηση και από χρήματα της ΕΑΣ. Ο κ. Ραπτέας τόνισε ότι οι παραγωγοί πληρώνονται μέσα σε 2 ημέρες από την αποθήκευση του προϊόντος με κατάθεση στον τραπεζικό τους λογαριασμό. Η προθεσμία της παρακαταθήκης είναι έως 15 Σεπτεμβρίου 2010 και ο παραγωγός μπορεί το αποθηκεύσει με 1,5% παρακράτηση. Σε ό,τι αφορά τις τιμές, η Ένωση αγοράζει με 2,15 από τους συνεταιρισμούς και με 2,10 απ’ όλους τους υπολοίπους, παρά το γεγονός ότι χθες άρχισαν να διαρρέουν πληροφορίες για ανάκαμψη τιμών στο ελαιόλαδο εξαιρετικής ποιότητας (0,3 οξύτητα και με πολύ καλά Κ), όσον αφορά στις εξαγωγές προς Ιταλία.\nΜπατζελή: Στα τέλη Φεβρουαρίου οι επιδοτήσεις των αγροτών\nΓια τα τέλη Φεβρουαρίου επισπεύδεται ο χρόνος καταβολής του δεύτερου μέρους των ευρωπαϊκών επιδοτήσεων, όπως αποκάλυψε χθες η υπουργός Αγροτικής Ανάπτυξης και Τροφίμων κα Κατερίνα Μπατζελή στη συνάντησή της με την διοίκηση της ΕΝΑΕ και στη σύσκεψη με κομματικά στελέχη του ΠΑΣΟΚ. Η κα Κατερίνα Μπατζελή διαβεβαίωσε ότι έως το τέλος Ιανουαρίου θα έχει ολοκληρωθεί η ψηφιοποίηση και μέχρι τα μέσα Φεβρουαρίου οι έλεγχοι του ΟΠΕΚΕΠΕ ώστε στη συνέχεια να δοθεί η έγκριση από την Ευρωπαϊκή Ένωση για να καταβληθούν οι επιδοτήσεις. Η υπουργός είπε ακόμη ότι τον Μάρτιο θα καταβληθούν οι συνδεδεμένες ενισχύσεις στο βαμβάκι και την τομάτα, ενώ για την εξισωτική αποζημίωση διαβεβαίωσε ότι καταβάλλεται προσπάθεια να δοθεί το συντομότερο.\nΕντονες ζυμώσεις γίνονται στον αγροτικό χώρο το τελευταίο διάστημα, με κύριο σημείο αναφοράς την κατάσταση που έχει διαμορφωθεί με τα προϊόντα και τις τιμές τους, αλλά και γενικότερα τις πολιτικές που έχουν φέρει τους αγρότες σε δύσκολη θέση. Το βράδυ του Σαββάτου στους Γαργαλιάνους, μετα από πρόσκληση του τοπικού Αγροτικού Συλλόγου, έγινε μια συνάντηση με εκπροσώπους και των Συλλόγων Φιλιατρών, Χώρας, Μεσσήνης και Πύλου. Συζητήθηκε όλη αυτή η κατάσταση, ενώ τονίστηκε ότι θα πρέπει να υπάρξει κάποια αντίδραση σε όλα αυτά που γίνονται και είναι εις βάρος των αγροτών. Ακούστηκαν αρκετές προτάσεις και απόψεις, χωρίς όμως να ληφθεί κάποια συγκεκριμένη απόφαση. Μεταξύ άλλων τέθηκε και η πρόταση να γίνει μια διαμαρτυρία των αγροτών κατά την έλευση του πρωθυπουργού στο νομό μας, στο τέλος του μηνός - χωρίς ωστόσο να παρθεί απόφαση. Πάντως οι αγρότες αναμένεται να έχουν και μέσα στο επόμενο χρονικό διάστημα νέες συσκέψεις και επαφές μεταξύ τους, αφού όλοι τόνισαν ότι αυτή η κατάσταση δεν μπορεί να συνεχιστεί άλλο και θα πρέπει να υπάρξει κάποια αντίδραση. Να σημειώσουμε ότι αύριο στην Ηλεία πραγματοποιείται ευρεία σύσκεψη εκπροσώπων Αγροτικών Συλλόγων και Ομοσπονδιών από όλη την Πελοπόννησο - στην οποία θα συμμετέχουν και εκπρόσωποι Αγροτικών Συλλόγων της Τριφυλίας - με αντικείμενο όλα αυτά τα προβλήματα.\nΕπιστολή στην Καθημερινή σχετικά με το θάνατο του Γ. Γρηγορόπουλου\nΠριν από αρκετά χρόνια ένας νεαρός Αλβανός ήλθε στην Ελλάδα, μαζί με χιλιάδες συμπατριώτες του, να βρει δουλειά. Κατέληξε στη Βάλτα, ένα χωριό των Γαργαλιάνων Μεσσηνίας και εκεί γνώρισε τον Γεώργιο Γρηγορόπουλο, συνταξιούχο γραμματέα Εισαγγελίας Εφετών και φλογερό εργάτη του Ευαγγελίου, ο οποίος τον δέχθηκε, τον περιέθαλψε, τον έμαθε ελληνικά, τον κατήχησε στη χριστιανική πίστη και τον βάφτισε. Στην κηδεία του Γεωργίου Γρηγορόπουλου στις 19/10/2009, μαζί με τον σεβασμιώτατο Μητροπολίτη Τριφυλίας και Ολυμπίας κ. Χρυσόστομο που εχοροστάτησε, έλαβε μέρος στην Εξόδιο Ακολουθία και ένας άλλος επίσκοπος που έψαλε αλβανικά, διάβασε το Ευαγγέλιο στα αλβανικά, μίλησε ελληνικά για τον ευεργέτη του και μας συγκίνησε με την απλότητα και την ταπεινότητά του. Ηταν ο πρώην νεαρός Αλβανός που είχε έλθει να ζητήσει δουλειά στην Ελλάδα και που τώρα, με τη βοήθεια του Γ. Γρηγορόπουλου, έχει γίνει ο επίσκοπος Απολλωνίας Αλβανίας κ. Νικόλαος, βοηθός επίσκοπος του Αρχιεπισκόπου Αλβανίας. «Αύτη η αλλοίωσις της δεξιάς του Υψίστου».\nΕυαγγελος Ανδριανος - Επίτιμος Αρεοπαγίτης Καστόρειον Λακωνίας\nστις 1:45 μ.μ. 0 σχόλια\nΣημαντική διεθνής επιτυχία της ομάδας Ελαιοπαραγωγών ΝΗΛΕΑΣ\nΟ ΝΗΛΕΑΣ προσκλήθηκε να συμμετάσχει στην τελετή απονομής των ευρωπαϊκών βραβείων EMAS, ως υποψήφιος για το βραβείο στην κατηγορία των πολύ μικρών επιχειρήσεων, δηλαδή με τζίρο κάτω από 2 εκατομμύρια €. Το βραβείο σχετίζεται με το πόσο «πράσινες» είναι οι αγορές που κάνει μια επιχείρηση. Η τελετή πραγματοποιήθηκε στην Στοκχόλμη, μια και έγινε επί προεδρίας της Σουηδίας στις 19 Νοεμβρίου. Βραβείο τελικά πήρε μια άλλη ελληνική επιχείρηση (ΚΛΗΜΗΣ) επίσης μεσσηνιακή και επίσης σχετιζόμενη έμμεσα με το λάδι, μια και αξιοποιεί την ευρεσιτεχνία της για την παραγωγή κάρβουνου από τον πυρήνα της ελιάς. Ο ΝΗΛΕΑΣ πάντως πήρε το πρώτο ελληνικό βραβείο EMAS στην κατηγορία του. Άλλωστε η πρωτοπορία του αναγνωρίστηκε και με άλλο τρόπο. Ήδη από τον Αύγουστο του 2009 η περίπτωση ΝΗΛΕΑ φιλοξενείται στην κοινοτική ιστοσελίδα ως «καλή πρακτική» (case study) «πράσινης γεωργίας», ίσως γιατί είναι η πρώτη απόπειρα που εγγράφηκε για περιβαλλοντική διαχείριση στην πρωτογενή παραγωγή. Πρόσφατα δε καταχωρήθηκε και στο σχετικό κοινοτικό newsletter όπου φιλοξενούνται και άλλες προσπάθειες EMAS για την γεωργία. Η δημοσιότητα αυτή δίνει καλές προοπτικές προώθησης, καθόσον το EMAS συνδέεται άμεσα με τις «πράσινες αγορές» (green procurement) και τους ευαισθητοποιημένους αγοραστές και καταναλωτές που το παρακολουθούν. Ανοίγεται συνεπώς μια επιπλέον προοπτική άσκησης φιλοπεριβαλλοντικής γεωργίας - πέραν της βιολογικής - σε πολύ ευρύτερη κλίμακα και με πιο σαφή εστίαση στις περιβαλλοντικές βελτιώσεις. Η σημασία της εγγραφής του ΝΗΛΕΑ στους ευρωπαϊκούς καταλόγους EMAS έγκειται στο ότι το EMAS αποτελεί την ανώτατη διάκριση του συστήματος περιβαλλοντικής διαχείρισης που μπορεί να πετύχει κανείς στα πλαίσια της Ευρωπαϊκής Ένωσης. Τι διαφορά όμως έχει το EMAS από τα άλλα συστήματα περιβαλλοντικής διαχείρισης;\nΠέραν του ότι είναι κοινοτικό, βασιζόμενο στον Καν. 761/2001, είναι «ενισχυμένο» σε τρία ζωτικά σημεία: Πρώτον, στηρίζεται στη συνεχή βελτίωση των επιδόσεων του συστήματος διαχείρισης, με μετρήσεις δηλαδή, και όχι με φραστικές διακηρύξεις. Δεύτερον, προϋποθέτει την συμμόρφωση προς τις νομικές απαιτήσεις. Δεν αρκείται δηλαδή μόνο στις δεσμεύσεις. Τρίτον, επιτάσσει την δημόσια περιβαλλοντική δήλωση, η οποία τίθεται στην κρίση κάθε ενδιαφερομένου (δεν αποτελεί δηλαδή «εσωτερική υπόθεση» της επιχείρισης που πιστοποιείται). Όλα αυτά ελέγχονται αυστηρότερα και σε περισσότερα επίπεδα από όσο χρειάζεται μια απλή πιστοποίηση, και εκδίδεται Υπουργική Απόφαση, την οποία ακολουθεί η εγγραφή στους κοινοτικούς καταλόγους. Το τρίπτυχο λοιπόν με το οποίο προβάλλει η Ευρωπαϊκή Ένωση το EMAS είναι: Επιδόσεις - Αξιοπιστία - Διαφάνεια. Τα ίδια ακριβώς στοιχεία δηλαδή που χρειάζεται και η γεωργία μας για να βελτιώσει την θέση της.\nστις 11:01 π.μ. 0 σχόλια\nΤρία είναι τα σενάρια που εξετάζει το υπουργείο αγροτικής ανάπτυξης για τους δικαιούχους του προγράμματος Νέων Αγροτών που έχουν μείνει ξεκρέμαστοι! 'Οπως υπογράμμισε η Κατερίνα Μπατζελή στους αγρότες από τη Φθιώτιδα" έχουμε τρεις λύσεις μπροστά μας. Έχουμε μόλις 100.000.000 ευρώ και αυτά θα πρέπει να διαχειριστούμε για τους 8.500 νέους που υπέβαλλαν αιτήσεις για το συγκεκριμένο πρόγραμμα. Η πρώτη είναι να ενταχθούν όλοι όσοι αιτήθηκαν με την πρώτη προκήρυξη για να πάρουν τα 35-40.000 ευρώ του προγράμματος. Η δεύτερη είναι να μπουν όλοι και να μοιρασθούν από 12-15.000 ευρώ και η τρίτη είναι όσοι ενταχθούν (γιατί ίσως κάποιοι να μην θέλουν με τόσα λίγα χρήματα) να κάνουν και σχέδιο βελτίωσης μέσα από το ίδιο κονδύλι. Μέχρι τέλος του μήνα θα έχουν πάντως ξεκαθαρίσει όλα. Έχουμε τα στοιχεία όλων, είμαστε σε επαφή με τις Διευθύνσεις Γεωργίας και μπορούμε να γνωρίζουμε ποιοι αιτήθηκαν για να μείνουν στη γη και ποιοι όχι".\nΝΕΣΤΩΡ: Μέσα στον Ιανουάριο λεφτά στους παραγωγούς\nΣτα μέσα του Ιανουαρίου εκτιμάται ότι θα πιστωθούν στους λογαριασμούς των οινοπαραγωγών τα πρώτα χρήματα για τα σταφύλια που παρέδωσαν φέτος στον Οινοποιητικό Συνεταιρισμό Μεσσηνίας “Νέστωρ”. Αυτό επισήμανε ο πρόεδρος του συνεταιρισμού Σωτήρης Καλογερόπουλος, υπογραμμίζοντας ότι σε πρώτη φάση θα καταβληθεί το 50% των χρημάτων που αναλογούν σε κάθε παραγωγό, και μετά από 15 μέρες περίπου το υπόλοιπο των χρημάτων. Οπως εξήγησε ο κ. Καλογερόπουλος, αυτό γίνεται καθώς, όταν είχε διεκδικηθεί από όλες τις οινοπαραγωγικές ενώσεις και τους συνεταιρισμούς - μέσω της ΚΕΣΟΕ - άτοκη χρηματοδότηση για την αποπληρωμή των φετινών σταφυλιών από το υπουργείο Οικονομικών, είχε εγκριθεί για όλους τους συνεταιρισμούς και τις ενώσεις το ποσό των 40 εκ. ευρώ, και για τους ιδιώτες άλλα 10 εκ. ευρώ. Από την κατανομή του ποσού των 40 εκ., αν και από το “Νέστορα” είχαν ζητηθεί 700.000 ευρώ, τελικά με βάση και τις ανάγκες των άλλων συνεταιρισμών της χώρας είχε εγκριθεί το ποσό των 400.000 ευρώ - το οποίο σε λίγες μέρες θα πιστωθεί στους λογαριασμούς των παραγωγών. Τα χρήματα αυτά αντιστοιχούν περίπου στο μισό της αξίας των σταφυλιών. Πάντως, καθώς από το σύνολο των 40 εκ. ευρώ μερικές ενώσεις ή συνεταιρισμοί δεν απορρόφησαν όλα τα χρήματα που τους αναλογούσαν - καθώς πολλές περιοχές επλήγησαν από ζημιές και δεν υπήρχε παραγωγή - αποφασίστηκε ανακατανομή του αδιάθετου σε όσους είχαν ακόμη ανάγκες. Στο “Νέστορα” λοιπόν θα δοθούν άλλα 440.000 ευρώ - ποσό με το οποίο καλύπτεται και το υπόλοιπο 50% της αξίας των σταφυλιών. Το δεύτερο ποσό όμως θα πιστωθεί μερικές μέρες αργότερα και με αυτό θα εξοφληθούν όλοι οι παραγωγοί. Ο Σωτ. Καλογερόπουλος παρατήρησε ότι η συγκέντρωση σταφυλιών φέτος ξεπέρασε τις αρχικές εκτιμήσεις. Αρχικά είχαν ζητηθεί 700.000 ευρώ, και τελικά συγκεντρώθηκαν περισσότεροι τόννοι σταφυλιού, που ανέβασαν και τις απαιτήσεις του συνεταιρισμού. Οσον αφορά την εμπορία τώρα, επισήμανε ότι υπάρχει στασιμότητα και δεν γίνονται κάποιες μεγάλες κινήσεις, παρά τις επαφές που υπάρχουν. Η μόνη κίνηση αυτή την περίοδο, σημείωσε ο πρόεδρος του “Νέστορα”, γίνεται με το εμφιαλωμένο κρασί στο οποίο υπάρχει κάποια δραστηριότητα.\nΝομαρχία Μέσσηνίας: Ζητεί 83 άτομα για 8 μήνες το 2010\nΟγδόντα τρία συνολικά άτομα έκτακτο προσωπικό για το 2010, με συμβάσεις 8 μηνών, ζητεί η Νομαρχιακή Αυτοδιοίκηση Μεσσηνίας από τα υπουργεία Οικονομικών και Εσωτερικών. Τον αριθμό αυτό ενέκρινε χθες η Ν.Ε. Οικονομικών και Διοικητικών και Οικονομικών Θεμάτων, με βάση τις τελευταίες εγκυκλίους της κυβέρνησης και την εξαγγελία πως δε θα γίνουν διορισμοί μόνιμου προσωπικού τη φετινή χρονιά. «Η ΝΑΜ τον Αύγουστο είχε ζητήσει 111 θέσεις για μόνιμο προσωπικό, αλλά δεδομένου ότι δεν είναι δυνατό να πραγματοποιηθεί, ο αριθμός προσαρμόστηκε στις 83 νέες θέσεις που αφορά στο διοικητικό τομέα, αλλά και ειδικοτήτων, κυρίως χειριστών και τεχνικής κατεύθυνσης», είπε ο νομάρχης Δημήτρης Δράκος και ανέφερε ότι το προσωπικό αυτό θα πληρωθεί από τις λειτουργικές δαπάνες της ΝΑΜ. Τα άτομα και οι ειδικότητες που ζητεί η Νομαρχία, είναι: 5 ΠΕ πολιτικών μηχανικών, 8 ΠΕ αρχιτεκτόνων, 6 ΠΕ τοπογράφων, 3 ΠΕ δασολόγων, 1 ΠΕ νομικής, 1 ΠΕ περιβάλλοντος, 7 ΤΕ τοπογράφων, 2 ΤΕ Τοπικής Αυτοδιοίκησης, 2 ΤΕ Πολιτικών Εργων Υποδομής, 7 χειριστές μηχανημάτων, 2 εργατοτεχνίτες, 3 οδηγοί, 1 ΠΕ μηχανολόγων, 2 ΤΕ δομικών έργων, 2 ΠΕ οικονομικού, 1 ΠΕ μηχανικός παραγωγής διοίκησης, 2 ΥΕ κλητήρων, 5 ΤΕ διοικητικού - λογιστικού, 1 ΔΕ γραφιστικής, 1 ΥΕ εργατών, 21 ΔΕ διοικητικών γραμματέων.\nΤριφυλιακό Ερασιτεχνικό Θέατρο: ''Με δύναμη από την Κηφισιά''\nΠρόβες με το έργο των Δημήτρη Κεχαΐδη και Ελένης Χαβιαρά «Με δύναμη από την Κηφισιά», το οποίο ανεβάζει σε σκηνοθεσία του Κώστα Σταρίδα, έχει ξεκινήσει το Τριφυλιακό Ερασιτεχνικό Θέατρο. Πρόκειται για τη φετινή νέα θεατρική παραγωγή του σχήματος. Πρόσωπα του έργου, που είχαμε δει και πριν λίγα χρόνια στο ΔΗΠΕΘΕ Καλαμάτας, είναι τέσσερις φίλες, γυναίκες της αστικής τάξης, οι οποίες ζουν στην Κηφισιά και επιθυμούν να αλλάξουν τη ζωή τους. Πότε με απλά καθημερινά πράγματα όπως η δίαιτα, η γυμναστική και τα ταξίδια και πότε με σημαντικότερες αποφάσεις, όπως, για παράδειγμα, το διαζύγιο. Σύμφωνα με τον πρόεδρο του ΤΕΘ Γιάννη Αλεξανδρόπουλο, το έργο υπολογίζεται να παρουσιαστεί το Μάρτιο, με αρχή των παραστάσεων από το Φουρναράκειο Πνευματικό Κέντρο Φιλιατρών. Εν τω μεταξύ, στις 22, 23 και 24 Ιανουαρίου το Τριφυλιακό Ερασιτεχνικό Θέατρο θα βρίσκεται στην Πάτρα, προκειμένου να συμμετάσχει στον 2ο Πανελλήνιο Διαγωνισμό Σατιρικού Δρώμενου, στον οποίο και προκρίθηκε.νΘα διαγωνιστεί μαζί με άλλα 10 ερασιτεχνικά σχήματα απ’ όλη την Ελλάδα, παίζοντας ένα δεκάλεπτο από τη «Φαύστα» του Μποστ (το προηγούμενο έργο του ΤΕΘ) και συγκεκριμένα από την «Επίσκεψη Οικ. Ιατρού».\nΤο Δ.Σ. του Αγροτικού Συνεταιρισμού ΒΑΛΤΑΣ θέλει να ευχαριστήσει τα μέλη του και τους ελαιοπαραγωγούς της ευρύτερης περιοχής που για μια ακόμα «δύσκολη» ελαιοκομική περίοδο στήριξαν και συμμερίστηκαν έμπρακτα την προσπάθεια που γίνεται για την ανάταση του Συνεταιριστικού Κινήματος με αφετηρία το εκσυγχρονισμένο ελαιοτριβείο μας και με σκοπό την στήριξη του ελαιολάδου ως το βασικό προϊόν της περιοχής μας. Οι χαμηλές τιμές του ελαιολάδου που έχουν επικρατήσει τα τελευταία χρόνια, έχουν φέρει ως αποτέλεσμα να μην μπορούν πλέον οι ελαιοπαραγωγοί να ανταπεξέλθουν στις βασικές τους ανάγκες έως ακόμα και για πολλούς ανθρώπους της υπαίθρου να τίθεται βιοποριστικό πρόβλημα. Θεωρούμε καθήκον, αλλά και υποχρέωση στους εαυτούς μας και τα μέλη μας να καταβάλουμε την κάθε δυνατή προσπάθεια, έτσι ώστε να στηρίξουμε το ελαιόλαδο έστω με αυτά τα 0,05 ή 0,10 παραπάνω ανά κιλό από τις επικρατούσες τιμές που καταφέραμε και φέτος σ’ όλη τη διάρκεια της ελαιοκομικής περιόδου να προσφέρουμε στους παραγωγούς μας. Κατά μεγάλο βαθμό αυτό οφείλεται και στην αγαστή και μακροχρόνια συνεργασία μας με την ΕΑΣ ΜΕΣΣΗΝΙΑΣ. Η τιμή που έως και σήμερα, αλλά και για το επόμενο διάστημα προσφέρουμε στους παραγωγούς μας βρίσκεται στα 2,20 ευρώ ανά κιλό. Μαζί με τις ευχές μας για υγεία, ευημερία και ευτυχία τις μέρες αυτές, ας ευχηθούμε και το ελπιδοφόρο μήνυμα του ερχομού του νέου έτους να αναθερμάνει και την αγορά του ελαιολάδου.\nΧΡΟΝΙΑ ΠΟΛΛΑ, ΚΑΛΗ ΧΡΟΝΙΑ\nΑΓΡΟΤΙΚΟΣ ΣΥΝΕΤΑΙΡΙΣΜΟΣ ΒΑΛΤΑΣ\nΈνα πολύ ενδιαφέρον βιβλίο, παρακαταθήκη για την περιοχή μας, κυκλοφόρησε τελευταία από τον γνωστό σε όλους μας αρχιμανδρίτη από τους Γαργαλιάνους π. Σπυρίδωνα Θεοδωρόπουλο. Το βιβλίο αυτό πραγματεύεται την Ιστορία της Τριφυλίας και της Ολυμπίας μέσα από την ιστορία της μητροπόλεως των δυο αυτών περιοχών. Τα στοιχεία που παρουσιάζονται μέσα στο βιβλίο αυτό είναι εντυπωσιακά και πολλά από αυτά άγνωστα όχι μόνο στο ευρύ κοινό μα και στους ίδιους τους ιστορικούς ερευνητές της ιστορίας της περιοχής μας. Η δουλειά της έρευνας του συγγραφέα θα περίμενε κανείς να εξαντλείται στα εκκλησιαστικά ιστορικά στοιχεία της περιοχής λόγω της ιδιότητας του ως κληρικού όμως συμβαίνει το αντίθετο. Ο συγγραφέας έχει μπει στα άδυτα της τοπικής ιστορίας από τους προϊστορικούς χρόνους μέχρι των ημερών μας και μας παρουσιάζει με τον δικό του τρόπο την ιστορία μας και τα μεγάλα γεγονότα που επηρέασαν την πορεία του τόπου μας. Το βιβλίο χωρίζεται σε έξι μέρη παρουσιάζοντας με αυτόν τον τρόπο την ιστορία μέσα από την εκκλησιαστική ματιά του συγγραφέα. Το πρώτο μέρος ασχολείται με τους προ Χριστού χρόνους από του έτους 2800. Το δεύτερο μέρος με την υπόσταση της Ιεράς Μητροπόλεως Τριφυλίας και Ολυμπίας κατά την πρώτοβυζαντινή περίοδο. Το τρίτο μέρος με την βυζαντινή περίοδο. Το τέταρτο μέρος με την μεταβυζαντινή μέχρι των χρόνων της ελληνικής επαναστάσεως. Το πέμπτο μέρος παρουσιάζει τα μνημεία και τα ιστορικά πρόσωπα της περιοχής μας. Αγίους, μητροπολίτες, πατριάρχες από την μητρόπολη μας, αγωνιστές της εθνικής ανεξαρτησίας, εθνομάρτυρες και την γενικότερη προσφορά της συγκεκριμένης Mητρόπολης στην εθνική μας παλιγγενεσία. Τέλος, το έκτο κεφάλαιο ασχολείται με την μεταεπαναστατική και την σύγχρονη ιστορία του τόπου καθώς και με τα πρόσωπα που άφησαν την σφραγίδα τους σε αυτήν την περίοδο. Το βιβλίο εμπλουτίζεται με πολύ σημαντικούς χάρτες, ευρετήριο ονομάτων και πραγματικά πολύ πλούσια βιβλιογραφία. Εμείς απλώς θα θέλαμε να τονίσουμε πως πρόκειται για ένα βιβλίο χρήσιμο για κάθε αναγνώστη και για κάθε ερευνητή της ιστορίας της περιοχής μας. Αξίζουν πραγματικά συγχαρητήρια και κάθε τιμή στον συγγραφέα για την προσφορά του αυτή στον τόπο μας. Το βιβλίο διατίθεται στην τιμή των 25 ευρώ από το βιβλιοπωλείο της Αποστολικής Διακονίας στην Αθήνα, Δραγατσανίου 1, πλατεία Κλαυθμώνος ή με τηλεφωνική παραγγελία στο 2107272381.\nΠηγή: Πύργος Τριφυλίας\nΟρίστηκαν οι νέοι Αντιδήμαρχοι στο Δήμο Γαργαλιάνων\nΟρίστηκαν νέοι Αντιδήμαρχοι στο Δήμο Γαργαλιάνων, για το χρονικό διάστημα από 1-1-2010 έως 31-12-2010, οι Αποστολόπουλος Μιχαήλ και Σοκορέλης Ευστάθιος με τις ακόλουθες αρμοδιότητες:\nΑποστολόπουλος Μιχαήλ: α) Εποπτεία Υπηρεσίας Αποχέτευσης, β) Εποπτεία Υπηρεσίας Καθαριότητας, γ) Δημοτικά Νεκροταφεία, δ) Πάρκα - Κήποι - Αλσύλλια (Πράσινο), ε) Πολιτισμός, στ) Αθλητισμός.\nΣοκορέλης Ευστάθιος: α) Αγροτική Οδοποιία, β) Εργα, γ) Ηλεκτροφωτισμός, δ) Πολιτική Προστασία, ε) Δημοτική Οδοποιία. στ) Εποπτεία Υπηρεσίας Υδρευσης, ζ) Υπογραφή Χρηματικών Ενταλμάτων, στ) Αναπλήρωση Δημάρχου σε περίπτωση απουσίας του.\nΕΑΣ Μεσσηνίας: τώρα τρέχουν να... προλάβουν για την ψηφιοποίηση\nΑυτό που δεν έκανε η ΕΑΣ Μεσσηνίας τους προηγούμενους μήνες στο θέμα της ψηφιοποίησης ευελπιστεί ότι θα το καταφέρει μέχρι τις 31 Ιανουαρίου. Για τον λόγο αυτό μέχρι τις 7 το βράδυ καθημερινά εκτός Κυριακής θα είναι ανοιχτά τα υποκαταστήματα της Ένωσης Αγροτικών Συνεταιρισμών Μεσσηνίας προκειμένου να δέχονται παραγωγούς, για την ψηφιοποίηση των αγροτεμαχίων τους. Τα αρμόδια συνεργεία της ΕΑΣ θα εργάζονται έως τις 10 το βράδυ προκειμένου να ολοκληρώσουν την ψηφιοποίηση μέχρι τις 31 Ιανουαρίου (σήμερα η ΕΑΣ Μεσσηνίας βρίσκεται περίπου στο 50%). Απαραίτητα δικαιολογητικά είναι: 1) Αποσπάσματα ελαιοκομικού και αμπελουργικού μητρώου, 2) Τοπογραφικά διαγράμματα αγροτεμαχίων (εάν υπάρχουν), 3) Αποσπάσματα κτηματολογίου (όπου υπάρχει).\nΗ ΕΑΣ ενημερώνει ότι δοθεί προτεραιότητα στους κατά κύριο επάγγελμα αγρότες. Σημειώνεται ότι σε εκκρεμότητα εξακολουθεί να βρίσκεται το θέμα των μικρών κτημάτων της Μάνης (μέχρι 300 τ.μ.), για τα οποία η ΕΑΣ αναμένει οδηγίες για το αν θα ψηφιοποιηθούν.\nΤην Τετάρτη, 27 Ιανουαρίου 2010, και ώρα 11.30, στην Αθήνα (πλατεία Καραϊσκάκη) η Πανελλήνια Ένωση Νέων Αγροτών προσκαλεί Νέους Αγρότες και τους «εν δυνάμει δικαιούχους» Νέους Γεωργούς σε συζήτηση για το Μέλλον του αγροτικού κόσμου και για τις εξελίξεις στο πρόγραμμα Νέων Γεωργών.\nΗ ανακοίνωση: ''Τα τελευταία χρόνια όλο και περισσότερο παρατηρούμε, στην κοινωνική πραγματικότητα, να αναδύεται και να δυναμώνει η ΚΟΙΝΩΝΙΑ των ΠΟΛΙΤΩΝ, ανάμεσα στο δίπολο ΚΡΑΤΟΥΣ-ΟΙΚΟΝΟΜΙΑΣ ΑΓΟΡΑΣ. Η Πανελλήνια Ένωση Νέων Αγροτών-ΠΕΝΑ, βαθειά πολιτικοποιημένη και κομμάτι της κοινωνίας των πολιτών, αποστασιοποιημένη από κομματικές εξαρτήσεις και από λογικές της οικονομίας της αγοράς, αλλά και από τις προσωρινές άμεσες αποπροσανατολιστικά προβαλλόμενες ανάγκες, αναζητά μαζί με όλους τους συμπολίτες και κοινωνικούς εταίρους τον προσανατολισμό του μέλλοντος του αγροτικού κόσμου. Το μέλλον του αγροτικού κόσμου περνά υποχρεωτικά μέσα από την ανανέωση και τον εκσυγχρονισμό με την προσέλκυση Νέων Αγροτών στα αγροτικά επαγγέλματα, αλλά και με την παράδοση του σχεδιασμού του μέλλοντος του αγροτικού κόσμου σε όσους μπορούν να έχουν μέλλον, για τουλάχιστον άλλα 30-40 χρόνια, όπως είναι οι Νέοι Αγρότες-μέλη των Ενώσεων Νέων Αγροτών και οι «εν δυνάμει δικαιούχοι» ένταξης στο πρόγραμμα Νέων Γεωργών. Το Πρόγραμμα Νέων Γεωργών ήταν προς την σωστή κατεύθυνση και διαφανώς μοριοδοτημένο, παρά τις ανωμαλίες και τις ανικανότητες της δημόσιας διοίκησης και πολιτικής, με τις μεγάλες «νεκρές» περιόδους και τις διαδικαστικές χρονοβόρες πολυπλοκότητες που επιβλήθηκαν. Καθώς και παρά την προσπάθεια χρησιμοποίησής του προγράμματος μόνο για κυβερνητικούς ή αντικυβερνητικούς στόχους. Η Πανελλήνια Ένωση Νέων Αγροτών μέχρι σήμερα έχει συναντηθεί κατ’ αρχήν με την Υπουργό Αγροτικής Ανάπτυξης & Τροφίμων αναποτελεσματικά, ζήτησε συνάντηση με τον Πρωθυπουργό για να ενημερωθεί για την δρομολόγηση όσων διεκήρυξε ο κ. Γ. Παπανδρέου στο 16ο Πανελλήνιο Συνέδριο Νέων Αγροτών (Αρχαία Ολυμπία) και ζήτησε συνάντηση με την πολιτική ηγεσία του ΥπΑΑΤ για την υπερβολική καθυστέρηση του προγράμματος Νέων Γεωργών, χωρίς ανταπόκριση. Οι Νέοι Αγρότες-μέλη των Ενώσεων Νέων Αγροτών ενστερνίζονται την διακήρυξη του κ. Γ. Παπανδρέου ότι «το κράτος δεν πρέπει να είναι ο δυνάστης. Το κράτος δεν είναι το φέουδο κάποιων, ούτε το έπαθλο κάποιας νίκης, αλλά το κράτος πρέπει να είναι ο υπηρέτης, που στέκεται δίπλα στις προσπάθειες και τις πρωτοβουλίες του πολίτη και του αγρότη. Και ιδιαίτερα του Νέου Αγρότη, που έχει και όραμα και όρεξη». Η ΠΕΝΑ, ως συλλογική έκφραση Ελλήνων πολιτών, αποδοκιμάζει τον εμπαιγμό των Νέων Αγροτών και των «εν δυνάμει δικαιούχων» Νέων Γεωργών και θα αγωνιστεί για την προάσπιση της προσωπικότητας και των δικαιωμάτων τους. Άλλωστε σε μια σύγχρονη ευρωπαϊκή πολιτεία, η συνέχεια και συνέπεια του κράτους, καθώς και ο σεβασμός των νόμων, των θεσμών και των εκπροσώπων τους είναι αυτονόητος, αλλά στο Υπουργείο Αγροτικής Ανάπτυξης & Τροφίμων, οι Νέοι Αγρότες αισθάνονται ότι είναι σήμερα ζητούμενο. Η ΠΕΝΑ προσκαλεί όλους τους ενδιαφερόμενους για το μέλλον του αγροτικού κόσμου και τις εξελίξεις στο Πρόγραμμα Νέων Γεωργών, την Τετάρτη, 27-1-10, 11.30, στην Αθήνα (πλατεία Καραϊσκάκη)''.\nΠληροφορίες: Πρόεδρος: Β.Γιαννόπουλος 6972773855, Ειδ.Γραμμ: Θ. Βασιλόπουλος 6932335569\nΗ ΑΠΑΝΤΗΣΗ ΛΕΒΕΝΤΑΚΗ ΣΕ ΣΥΜΒΟΥΛΟΥΣ ΠΟΥ ΔΕΝ ΗΡΘΑΝ ΣΤΟ Δ.Σ. ΤΡΙΦΥΛΙΑΣ\nΣύσκεψη στην Π.Ε. Μεσσηνίας για την αντιπυρική προστασία\nΑναφορά Χαρίτση στη Βουλή για τις ζημιές σε ελιές και ντομάτες θερμοκηπίου των Φιλιατρών\nΙστορία και διάλεκτος: H περίπτωση της ελληνιστικής και ρωμαϊκής Μεσσήνης\nΕνημερωτική οθόνη τοποθετήθηκε από τον Δήμο και στα Φιλιατρά (Video)


Κομψό και της μόδας γραφείο ξύλινο φτηνό γραφείο κατασκευαστές και προμηθευτές Κίνα - χονδρική τιμή - PT έπιπλα\nΣπίτι > Προϊόντος > Έπιπλα γραφείου > Γραφεία\nΚομψό και μόδα γραφείο ξύλο φτηνό γραφείο Περιγραφή: Σχεδιασμός ακολουθεί τον απλό και άνετο, η ατμόσφαιρα, καθαρές γραμμές, σε συνδυασμό με φυσικό χρώμα, κομψή και υψηλής ποιότητας βαμβακερό ύφασμα, μόδα, προσθέστε ένα δωμάτιο για υψηλού βαθμού στυλ ζωής. Διαστάσεις: 53 * 56 * 76 συσκευασία & συσκευασίες παράδοσης...\nΣχεδιασμός ακολουθεί την απλή και άνετη ατμόσφαιρα, καθαρές γραμμές, σε συνδυασμό με φυσικό χρώμα, κομψή και υψηλής ποιότητας βαμβακερό ύφασμα, μόδα, προσθέστε ένα δωμάτιο για υψηλού βαθμού στυλ ζωής.\nΜέγεθος χαρτοκιβωτίων: 730 * 350 * 620 MM\nΚαρέκλα ποσότητα φόρτωσης: 20' GP: 175PCS 40' HC: 412PCS\nΛεπτομέρεια παράδοσης: 15days για 20ft εμπορευματοκιβωτίων και 20 ημέρες για 40' HC ΚΟΝΤΕΙΝΕΡ μετά το αποδεικτικό κατάθεσης.\nΑποστέλλονται σε 30 ημέρες μετά την πληρωμή\nJudor εκτελεστικό δερμάτινα γραφείο καρέκλα προδιαγραφή/καρέκλα γραφείου/εργονομική καρέκλα γραφείου\nPU δερμάτινη ταπετσαρία\nΠροσαρμοσμένη. Συνιστάται το χρώμα: μαύρο, κόκκινο, μπλε, πράσινο, κίτρινο ή λευκό.\nΎψος ρυθμιζόμενο υποβραχιόνιο με PU μαξιλάρι, με νάιλον σύνδεση.\nSGS πιστοποιηθεί Αεριοπροώθησης κατηγορία 4\nΙσχύς επίστρωση νάιλον βάση\nΝάιλον/μεγάλο μέγεθος 60mm\nW64 * κόμματος D66 * H110 - 118cm\nΕλάχιστη παραγγελία ποιότητας\nΥψηλής ποιότητας καφέ πλαίσιο με στοιχεία στο παχύ αφρώδες υλικό ΕΠΕ συσκευασία.\nΑκαθάριστο βάρος/καθαρό βάρος\nΚαρέκλες μας έχει σχεδιαστεί ειδικά για να ανταποκριθεί στις απαιτήσεις της υψηλής ποιότητας του καθημερινούς χρήστες όσον αφορά την άνεση, χαρακτηριστικά και ανθεκτικότητα...\nΤα κύρια προϊόντα μας περιλαμβάνουν: καρέκλες γραφείου, γραφεία υπολογιστών, σταθμοί εργασίας, τραπέζια γραφείου, ντουλάπια, σχολείο\nέπιπλα, μπαρ καρέκλες, ect. ..\n1. our σειρά Min: 20FT.\n2. payment όροι: T/T κατάθεση 30% και 70% κατά το αντίγραφο του B/L ή l/c όψεως.\n3.Delivery: 30 ημέρες μετά από να πάρει την πληρωμή\nΑρχίσει νέα ζωή με νότια έπιπλα...\nPT έπιπλα Co., Ltd., Ltd, βρίσκεται στο Anji οικονομική ζώνη ανάπτυξης, που είναι ο ίδιος γενέτειρά της Περιστρεφόμενη καρέκλες τραπέζια και μπαμπού σε Σάντου κατασκευαστής επαγγελματικών επίπλων, παράγει όλα τα είδη των επίπλων που κυμαίνονται από έπιπλα γραφείου σε έπιπλα αναψυχής. Έχουμε μια μεγάλη ομάδα από εμπειρογνώμονες που έχουν 20 χρόνια εμπειρίας των επίπλων, σχεδιάζοντας και κατασκευάζοντας προϊόντα οικουμένη εξάγονται όλο τον κόσμο. Κάθε κομμάτι των επίπλων της εταιρείας μας είναι η inspissations μας χειροτεχνίας και καλό μας επιθυμούν ότι τα έπιπλά μας θα μπορούσε να προσφέρει απόλαυση και την άνεση να μας ΤΣ∆ τους πελάτες σε αυτές τις αρχές, τα έπιπλα της εταιρείας μας είναι αυστηρά σχεδιασμένο και κατασκευάζονται σύμφωνα με τη δομή του σώματος.\nΒλέπουμε είναι πιστεύοντας, Καλώς να μας facotry για λεπτομερή ματιά, σας περιμένουμε για σας, αγαπημένοι μου φίλοι.\nΚαλύτερα προϊόντα που πωλούν ματιών πλαστική καρέκλα γραφείου μέρη\nΚαρέκλες γραφείου ματιών με πλαστικά μέρη σε υψηλής ποιότητας χρήση εργονομικό σχεδιασμό.\nFann οικογένεια είναι μια σειρά από κομψό γραφείο καρέκλα που απευθύνονται συγκεκριμένα τραπέζια απαίτηση. Την υπέροχη εμφάνιση και άνετα καθίσματα συναίσθημα κάνουν αρκετά εντυπωσιακό εντός του γραφείου του Προέδρου. Περιστρεφόμενη καρέκλα έρχεται σε δύο ύψη πλάτης, ένα μέσο-πίσω και υψηλής-πλάτη με προσκέφαλο. Για να υποστηρίξετε την πλάτη σας απόλυτα, εμείς συνδυάζει την οσφυϊκή εύκαμπτο πλαστικό με δύο τύπους, σταθερό και ρυθμιζόμενο τύπου, μπορείτε να\nκάνουν με καλής ποιότητας ματιών, να προωθεί την πλάτη σας εκτείνεται κατά τη διάρκεια της εργάσιμης ημέρας.\nA1: Είμαστε ένα εργοστάσιο. Είμαστε εξειδικευμένο στην παραγωγή των καρέκλες γραφείου.\nQ2: Προσφέρετε υπηρεσία OEM ή ODM;\nA2: Θερμή υποδοχή των OEM.\nΤ3: Παρέχετε εξυπηρέτηση μετά την πώληση;\nΑ3: Ναι, το κάνουμε.\nQ4: Μπορεί να μου στείλετε ένα δείγμα δωρεάν έτσι ώστε να μπορώ να αισθανθώ την ποιότητα;\nA4: Συγγνώμη, δεν μπορούμε να στείλουμε δείγματα για δωρεάν. Όλα τα προϊόντα μας έχουν περάσει αρκετές δοκιμές, έχουν τα προσόντα. Είναι καλύτερα μπορείτε να επισκεφθείτε το εργοστάσιό μας και νιώστε την ποιότητα προσωπικά.\nΕ5: Πώς λειτουργεί το εργοστάσιο σας κάνουν όσον αφορά τον έλεγχο της ποιότητας;\nA5: Ποιότητα είναι η προτεραιότητα. Όλα τα προϊόντα μας θα είναι υπό αυστηρό έλεγχο πριν από την παράδοση.\n1. σχετικά με το πώς η LCL και FCL τάξεως;\nLCL σημαίνει ότι η ποσότητα του ποσού της παραγγελίας δεν μπορεί να φτάσει μια πλήρη 20ft εμπορευματοκιβωτίων. Η τιμή είναι διαφορετική όπως ένα 40 HQ. Αν θέλετε να μάθετε περισσότερα, Καλώς να επικοινωνήσετε μαζί μου οποιαδήποτε στιγμή θέλετε.\n2. can μπορώ να διαπραγματευθεί τις τιμές;\nΝαι, μπορεί να εξετάσει τις εκπτώσεις για πολλαπλές κοντέινερ φορτίο μικτό αγαθών ή χύμα παραγγελίες των μεμονωμένων προϊόντων.Επικοινωνήστε μαζί με τις πωλήσεις μας και να πάρετε τον κατάλογο για την αναφορά σας!\n3. πόσο καιρό θα πάρει για να εκτελέσει την παραγγελία μου;\nΑυτό εξαρτάται από το μέγεθος και την πολυπλοκότητα της παραγγελίας. Παρακαλούμε να μας ενημερώσετε την ποσότητα και τους κωδικούς των ειδών έτσι ώστε να μπορούμε να συμβουλεύσουμε ένα χρονοδιάγραμμα παραγωγής.\n4. πόσο τα έξοδα αποστολής θα;\n5. μας MOQ;\nMOQ μας είναι 80 τμχ για καρέκλες PU και 100 τεμ για πλέγμα καρέκλες, η τιμή είναι διαφορετικός ως λίστα τιμών που μπορείτε να πάρετε, επειδή η τιμή στο τιμοκατάλογο μας είναι για ένα 40 HQ.\nT/T (30% ΚΑΤΆΘΕΣΗ, ΙΣΟΡΡΟΠΊΑ ΚΑΤΆ ΤΟ ΑΝΤΊΓΡΑΦΟ ΤΟΥ B/L)\n7. Αποστολή θύρας;\nΚίνα σύγχρονη κρεβατοκάμαρα κομψό βασιλιάς και η βασ...


Πρασινο Χωριο - αμμουλιανή-δρένια\nΗ ΚΑΡΑΪΒΙΚΗ ΤΗΣ ΧΑΛΚΙΔΙΚΗΣ\nΜε έκταση που δεν ξεπερνάει τα 4,5 τετρ. χιλιόμετρα, χαμηλούς λόφους, λιγοστά ελαιόδεντρα, αλλά πολλές, όμορφες παραλίες με κρυστάλλινα, γαλαζοπράσινα νερά, το νησάκι της Αμμουλιανής μοιάζει με παράδεισο! Σύμφωνα με τις τοπικές καταγραφές, μέχρι το 1925 ήταν μετόχι της μονήςΒατοπεδίου του Αγίου Ορους. Εδώ έμεναν 2-3 καλόγεροι που διαχειρίζονταν την κτηματική περιουσία και είχαν ως βοηθούς περίπου 20 εργάτες από τη γύρω περιοχή. Αυτοί ασχολούνταν με την καλλιέργεια χωραφιών, τη βοσκή ζώων και το μάζεμα των ελιών. Στις αρχές του 1925 το νησί παραχωρήθηκε σε πρόσφυγες από τη Μικρά Ασία και συγκεκριμένα από νησιά της Προποντίδος (Γαλλιμή, Πασαλιμάνι, Σκουπιά). Προερχόμενοι από τις περιοχές αυτές που γειτόνευαν με την Κωνσταντινούπολη έφεραν μαζί τους τον πολιτισμό, τα ήθη και τα έθιμά τους. Εχοντας γνώση της θάλασσας, ασχολήθηκαν κυρίως με την αλιεία και κατάφεραν σε λίγα χρόνια να διακριθούν στον τομέα αυτό.\nΣήμερα ο τουρισμός είναι μια από τις βασικές ασχολίες των κατοίκων της Αμμουλιανής, αφού κάθε χρόνο το νησί δέχεται χιλιάδες επισκέπτες από όλη την Ελλάδα και το εξωτερικό. Οι τουριστικές υποδομές -ενοικιαζόμενα δωμάτια, ξενοδοχεία, ταβέρνες, καντίνες στις παραλίες, ομπρέλες, ξαπλώστρες, χώροι κατασκήνωσης κ.α.- αναβαθμίζονται συνεχώς.\nΠΩΣ ΘΕ ΦΤΑΣΕΤΕ:ΔΕΙΤΕ ΤΗΝ ΔΙΑΔΡΟΜΗ ΣΤΟΝ ΧΑΡΤΗ(ΛΙΜΑΝΙ ΤΡΥΠΗΤΗΣ)\nΟι ντόπιοι τα λένε Γαιδουρονήσια και είναι ένα σύμπλεγμα μικρών νησιών σε απόσταση μικρότερη των δύο μιλίων από την Ουρανούπολη και την Αμμουλιανή. Μπορείτε να πάτε με δικό σας σκάφος ή να νοικιάσετε βάρκα από την Ουρανουπολη (δε χρειάζεται δίπλωμα).\nΜπορείτε επίσης να πάτε με τα καραβάκια που κάνουν το δρομολόγιο καθημερινά, από την σκάλα της Ουρανούπολης, ξεκινώντας από τις 12.00 και επιστροφή στις 18.00.\nΈχει ταβερνούλα για φαγητό και αναψυχή.


Συνδυαστικά τουριστικά πακέτα και η Ελλάδα στο επίκεντρο για τον Thomson - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΔΙΕΘΝΗ > Συνδυαστικά τουριστικά πακέτα και η Ελλάδα στο επίκεντρο για τον Thomson\nΣυνδυαστικά τουριστικά πακέτα σχεδιάζει να προωθήσει για τον επόμενο χειμώνα μέσω της ιστοσελίδας του ο Thomson, στην προσπάθειά του να καλύψει τη διαφαινόμενη νέα τάση οι ταξιδιώτες να επιδιώκουν κατά τη διάρκεια των διακοπών τους να γνωρίσουν περισσότερους από έναν προορισμούς.\nΣτις κορυφαίες δε επιλογές διακοπών, σε πιο κοντινούς προορισμούς, εκτιμά πως θα αναδειχθούν οι Βαλεαρίδες και η ελληνική ενδοχώρα με τα νησιά της Κέρκυρας και της Ρόδου να είναι πρώτα στις προτιμήσεις.\nΣτην τελευταία του έκθεση για τις ταξιδιωτικές τάσεις, ο tour operator υπογραμμίζει ότι το ταξιδιωτικό κοινό, τελευταία, επιδιώκει να επισκέπτεται περισσότερους από έναν προορισμό και να «δοκιμάσει κάτι νέο». Στο πλαίσιο αυτό, για αρχή, ο tour operator θα εντάξει έξι μακρινούς προορισμούς ως επιλογές των νέων συνδυαστικών του πακέτων, την Κόστα Ρίκα, την Κούβα, την Ταϊλάνδη, τη Σρι Λάνκα, τη Γκόα και το Βιετνάμ.\nΗ πρώτη ιστοσελίδα που θα παρέχει τα νέα συνδυαστικά πακέτα θα λειτουργήσει στο Ηνωμένο Βασίλειο, όπου οι πελάτες θα μπορούν να σχεδιάσουν τις διακοπές τους, συνδυάζοντας διαφορετικούς προορισμούς.\nΚατά τους προσεχείς μήνες, θα προωθήσει πάνω από 40 διαφορετικούς συνδυασμούς με περισσότερες από 1.500 επιλογές, συμπεριλαμβανομένων ξεναγήσεων και διαμονής.\nΟ Thomson πιστεύει ότι βασικοί προορισμοί για τις νέες, συνδυαστικές επιλογές θα είναι οι ΗΠΑ, η Κούβα, η Ιταλία, η Κροατία, η Σρι Λάνκα, το Βιετνάμ και η Ταϊλάνδη.\nΕπίσης, διαβλέπει αύξηση στα ταξίδια πόλεων και προεξοφλεί ότι περισσότεροι από τους μισούς πελάτες που θα κάνουν κράτηση για city breaks διακοπές, θα προτιμήσουν τη Νέα Υόρκη, το Λας Βέγκας ή το Μαϊάμι.\nΚαθώς το 77% των πελατών του ταξιδεύουν περισσότερο από εννέα ώρες, ο Thomson εκτιμά ότι το Βιετνάμ και η Κούβα θα είναι οι κυρίαρχοι προορισμοί μεγάλων αποστάσεων το επόμενο έτος, ενώ, μεταξύ των πιο κοντινών προορισμών θα επικρατήσουν οι Βαλεαρίδες και η ελληνική ενδοχώρα, με τα νησιά της Κέρκυρας και της Ρόδου να αποτελούν νούμερο ένα επιλογές.\nΣυνολικά, ωστόσο, οι πέντε κορυφαίοι προορισμοί για τον Thomson, θα είναι το Βιετνάμ, η Κούβα, η Νέα Υόρκη, η Σιγκαπούρη και η Σαρδηνία.\nTagged Thomson διακοπές Ελλάδα ΗΠΑ Κούβα ταξιδια Τουρισμός


«Μηνύματα» από τη Δυτική Αθήνα: Αστυνόμος πυροβόλησε και σκότωσε ένα 15χρονο παιδί - Επεισόδια στο κέντρο της Αθήνας\nΑστυνόμος πυροβόλησε και σκότωσε ένα 15χρονο παιδί - Επεισόδια στο κέντρο της Αθήνας\nΈκρυθμη παραμένει η κατάσταση στην Αθήνα και σε άλλες μεγάλες πόλεις της Ελλάδας από την κινητοποίηση νεαρών που ξεκίνησε λίγο μετά τις 10 χθες το βράδυ με αφορμή το θάνατο του 15χρονου μαθητή, ο οποίος έπεσε νεκρός από σφαίρα ειδικού φρουρού σε επεισόδιο στα Εξάρχεια.\nΜεγάλες καταστροφές προκλήθηκαν από την πυρκαγιά στο κατάστημα με αθλητικά είδη "SPRIDER" στην Καπνικαρέα, που έβαλαν ομάδες νεαρών με βόμβες μολότοφ, όπου καταστράφηκαν σχεδόν και οι τρεις όροφοι.\nΠαράλληλα, ομάδες νεαρών έβαλαν φωτιές σε δεκάδες κάδους απορριμάτων σε όλο το κέντρο της Αθήνας.\nΔεν έχει γίνει απολογισμός ακόμα σε ζημιές που έχουν προκληθεί με πέτρες, ξύλα και άλλα αντικείμενα σε τράπεζες, αυτοκίνητα και άλλα κτίρια.\nΣτη Θεσσαλονίκη η πυροσβεστική κλήθηκε να σβήσει τις φωτιές σε τρεις τράπεζες, ένα ΙΧ και δεκάδες κάδους απορριμάτων.\nΣτο Ηράκλειο της Κρήτης νεαροί πυρπόλησαν τρεις τράπεζες, ενώ στα Χανιά έγινε επίθεση με μολότοφ στο κτίριο της Νομαρχίας που και εκεί η πυρκαγιά σβήστηκε από την πυροσβεστική υπηρεσία.\nΛόγω της κατάστασης όπως εξελίσσεται και κυρίως λόγω του θανάτου του 15χρονου μαθητή θα δώσουν συνέντευξη στις 10 το πρωί στο υπουργείο Εσωτερικών στη Λεωφόρο Κατεχάκη ο υπουργός Προκόπης Παυλόπουλος και ο υφυπουργός Παναγιώτης Χηνοφώτης.\nΗ είδηση όπως δημοσιεύτηκε στο ΑΠΕ χθες στις 9 το βράδυ.\nΤο βίντεο το πήραμε από το indimedia και αν και ερασιτεχνικό έχει τραβηχτεί λίγο μετά τη δολοφονία του 15 χρονου παιδιού και έχει μεγάλη αξία.\nΚαι ένα αυθεντικό ηχητικό ντοκουμέντο για όλους εμάς που δεν ήμασταν χθες εκεί, να καταλάβουμε τι συνέβη...\nΠορεία Σήμερα Κυριακή 1.00 μ.μ. από το Μουσείο στη ΓΑΔΑ\nΚυριακή, 3.00 π.μ.: Εως αυτή την ώρα πορείες και συγκρούσεις σε όλη την Ελλάδα. Καταλήφθηκαν το Πολυτεχνείο, η ΑΣΣΟΕ, η Νομική. Επεισόδια έγιναν στην Πάντειο. Συγκρούσεις, επιθέσεις σε αστυνομικά τμήματα και διαδηλώσεις στις περισσότερες μεγάλες πόλεις.\nΑναρτηθηκε απο τον Δημήτρης Ν. στις 10:25 π.μ.\nΑστυνόμος πυροβόλησε και σκότωσε ένα 15χρονο παιδί...


«Μένω στον Ολυμπιακό» - Onsports.gr\n15 Μαίου 2011, 13:57\n«Μένω στον Ολυμπιακό»\nΜπορεί ο Φρανσουά Μοντεστό να βρίσκεται πλέον στην Ελλάδα και να αγωνίζεται για τον Ολυμπιακό, ωστόσο δεν ξεχνάει την μεγάλη του αγάπη την Μονακό.\nΟ Γάλλος αμυντικός που πέρασε έξι χρόνια στο «Λουί Ντε» μίλησε για την μάχη που δίνουν οι Μονεγάσκοι για να σωθούν και εξήγησε ότι: «Πονάει η καρδιά μου που την βλέπω να παλεύει για να σωθεί». Παράλληλα ο παίκτης ξεκαθάρισε πως οι πιθανότητες να μείνει στην Ελλάδα και στον Ολυμπιακό είναι 90%.\nΑναλυτικά ο Μοντεστό είπε στο «francefootball»:\n«Ελπίζω ότι θα σώσει η Μονακό! Αντιλαμβανόμαστε ότι μπορεί να γίνει, υπάρχουν τρεις αγώνες, ακόμα και νομίζω ότι θα παίξει την παραμονή της μέχρι την τελευταία ημέρα. Στο τέλος ελπίζω να σωθεί γιατί είναι ένας σημαντικός σύλλογος, ένας από τους μεγαλύτερους στην Γαλλία και έχει πάρει πολλούς τίτλους. Θα ήταν υπέροχο και για τον Μπαντινέ (προπονητής της Μονακό). Το να επιστρέψει και να σώσει τον σύλλογο για δεύτερη φορά, ότι θα ήταν κάτι εξαιρετικό για αυτόν».\nΤο «francefootball» συνεχίζει και αναφέρει ότι ο Μοντεστό είναι χαρούμενος στον Ολυμπιακό αφού κατέκτησε το πρωτάθλημα και οι πιθανότητες που έδωσε ο ποδοσφαιριστής να μείνει στην Ελλάδα είναι 90%. Όσο για την υπόθεση τίτλος στο γαλλικό πρωτάθλημα, ο παίκτης πρόσθεσε: «Νομίζω ότι Λιλ θα είναι πρωταθλήτρια. Η Μαρσέιγ είχε μια ευκαιρία αλλά δεν τα κατάφερε, η Λιλ παίζει επιθετικό ποδόσφαιρο και αξίζει αυτόν τον τίτλο».


Ρομπότ delivery στη Μόσχα\nΠέμπτη, 10 Δεκεμβρίου 2020 17:12\nΡομπότ άρχισαν την παράδοση ζεστών γευμάτων εστιατορίων σε πελάτες σε κεντρική περιοχή της Μόσχας, σύμφωνα με τον ρωσικό γίγαντα διαδικτύου Yandex. Η εφαρμογή Yandex.Eats, μία από τις πολλές υπηρεσίες παράδοσης τροφίμων στη Μόσχα, προσφέρει στους πελάτες γύρω από την επιχειρηματική περιοχή της Λευκής Πλατείας τη δυνατότητα παράδοσης γευμάτων με ρομπότ τύπου buggy.\nΤο ρομπότ, που ονομάζεται Yandex.Rover, παραδίδει είδη παντοπωλείου σε ορισμένες περιοχές της Μόσχας στο πλαίσιο πιλοτικού προγράμματος από το φθινόπωρο, ενώ τώρα η υπηρεσία επεκτείνεται σταδιακά.\nΤο ρομπότ παραλαμβάνει τις παραγγελίες από εστιατόρια και τις μεταφέρει στον πελάτη που στη συνέχεια ξεκλειδώνει το ρομπότ χρησιμοποιώντας το smartphone του για να πάρει το φαγητό, ανέφερε εκπρόσωπος της Yandex.\nΤρία από αυτά λειτουργούν τώρα στην περιοχή της Λευκής Πλατείας και αποτελούν μέρος ενός στόλου 20 ρομπότ σε όλη την πόλη.\nΗ υπηρεσία παράδοσης Yandex και ο ανταγωνιστής της, Delivery Club, έχουν περιορίσει το θέαμα των ταχυμεταφορέων παράδοσης με τις φωτεινές κίτρινες ή πράσινες φόρμες και τις θερμικές τσάντες στην πλάτη τους.\nΔΙΑΔΙΚΤΥΟ ΠΕΡΙΕΡΓΑ ΤΕΧΝΟΛΟΓΙΑ ΡΩΣΙΑ


*** ΞΕΝΟΔΟΧΕΊΑ LEBENSQUELLE, ΒΕΡΟΛΊΝΟ ***\nAxel-Springer-Str. 42, Βερολίνο, Γερμανία\nΤο συναρπαστικό Lebensquelle Hotel Berlin προσφέρει δωμάτια σε εμπορική περιοχή στο Βερολίνο. Από το 2011, είναι ένα περίφημο ξενοδοχείο στο κέντρο του Βερολίνου.\nΤο ξενοδοχείο είναι τέλεια τοποθετημένο με άμεση πρόσβαση στο σταθμό του μετρό Spittelmarkt. Θα χρειαστείτε 10 λεπτά για να φτάσετε στα δημοφιλή Τοπογραφία του Τρόμου, Κόκκινο Δημαρχείο Βερολίνου και Φριντριχστράσε.\nΌλα τα δωμάτια για μη καπνιστές έχουν τηλεόραση επίπεδης οθόνης, θέρμανση, μικρή κουζίνα, ντουλάπα και γραφείο εργασίας και φωτεινή διακόσμηση. Όλα τα δωμάτια διαθέτουν μπάνιο με στεγνωτήρα μαλλιών, ντους και δωρεάν προϊόντα περιποίησης.\nΣτους επισκέπτες προσφέρεται πρωινό με μπουφέ που σερβίρεται στην αίθουσα πρωινού. Στο εστιατόριο σερβίρονται γεύματα της διεθνούς κουζίνας.\nΑπέχει 10 λεπτά με αυτοκίνητο από το αεροδρόμιιο Berlin-Tegel / Otto Lilienthal.\nΟι επισκέπτες μπορούν να χρησιμοποιήσουν ιατρικές υπηρεσίες, υπηρεσία δωματίου και υπηρεσία σιδερώματος, καθώς και χώρο στάθμευσης, ανελκυστήρα και ανταλλακτήριο συναλλάγματος.\nTryp By Wyndham Berlin City East Kurfurst Hotel Berlin Ibis Budget Berlin Hackescher Markt Leonardo Hotel Berlin Industriepalast Hostel & Hotel Berlin Art Nouveau Hotel Am Kurfurstendamm Berlin Hotel M Berlin Melia Berlin Hotel Hotel Transit Berlin Pangeapeople Hostel & Hotel Berlin Jgh Berlin - Hostel Hotel Delta Am Potsdamer Platz Berlin Leonardo Hotel Berlin Mitte Victor's Residenz Berlin Tegel Hotel Wyndham Grand Berlin Potsdamer Platz Hotel A & B Apartment & Boardinghouse Berlin Comfortable Studio Apartment Berlin\nΞενοδοχείο Semiramis 5*, Αθήνα: kράτηση τώρα; Ξενοδοχείο Amalia 4*, Αθήνα: kράτηση τώρα; Ξενοδοχείο Airotel Alexandros 4*, Αθήνα: kράτηση τώρα; Ξενοδοχείο Radisson Blu Park 5*, Αθήνα: kράτηση τώρα; Ξενοδοχείο The Scotsman 4*, Εδιμβούργο: kράτηση τώρα; Ξενοδοχείο Oscar 3*, Αθήνα: kράτηση τώρα; Ξενοδοχείο Herald House 3*, Εδιμβούργο: kράτηση τώρα; Ξενοδοχείο Frederick House 4*, Εδιμβούργο: kράτηση τώρα; Ξενοδοχείο Cairn 3*, Εδιμβούργο: kράτηση τώρα; Ξενοδοχείο The Roxburghe 4*, Εδιμβούργο: kράτηση τώρα; Ξενοδοχείο Dorsett Wanchai 5*, Χονγκ Κονγκ: kράτηση τώρα; Ξενοδοχείο Cosmo 4*, Χονγκ Κονγκ: kράτηση τώρα; Ξενοδοχείο New World Millennium 5*, Χονγκ Κονγκ: kράτηση τώρα; Ξενοδοχείο Four Seasons 5*, Χονγκ Κονγκ: kράτηση τώρα; Ξενοδοχείο Royal Garden 5*, Χονγκ Κονγκ: kράτηση τώρα; Ξενοδοχείο Du Nord 3*, Κοπεγχάγη: kράτηση τώρα; Ξενοδοχείο Imperial 4*, Κοπεγχάγη: kράτηση τώρα; Ξενοδοχείο Alexandra 3*, Κοπεγχάγη: kράτηση τώρα; Ξενοδοχείο Grand 3*, Κοπεγχάγη: kράτηση τώρα; Ξενοδοχείο Absalon 4*, Κοπεγχάγη: kράτηση τώρα; Ξενοδοχείο Ambassador 3*, Φραγκφούρτη: kράτηση τώρα; Ξενοδοχείο Concorde 4*, Φραγκφούρτη: kράτηση τώρα; Ξενοδοχείο Jaguar 2*, Φραγκφούρτη: kράτηση τώρα; Ξενοδοχείο Miramar 3*, Φραγκφούρτη: kράτηση τώρα; Ξενοδοχείο Luxor 3*, Φραγκφούρτη: kράτηση τώρα; Ξενοδοχείο Air Linate 4*, Μιλάνο: kράτηση τώρα; Ξενοδοχείο Nh Altona 4*, Αμβούργο: kράτηση τώρα; Ξενοδοχείο Palladio, Μιλάνο: kράτηση τώρα; Ξενοδοχείο Richmond Hill 3*, Μελβούρνη: kράτηση τώρα; Ξενοδοχείο Servigroup Nereo 4*, Μπένιντορμ: kράτηση τώρα; Ξενοδοχείο Losanna 3*, Μιλάνο: kράτηση τώρα; Hostel Claremont 3*, Μελβούρνη: kράτηση τώρα; Bed and Breakfast Casa Toselli, Φλωρεντία: kράτηση τώρα; Ξενοδοχείο Faenza, Μιλάνο: kράτηση τώρα; Ξενοδοχείο Loft'nb Parco Delle Basiliche, Μιλάνο: kράτηση τώρα; Ξενοδοχείο Astro Mediceo 3*, Φλωρεντία: kράτηση τώρα; Ξενοδοχείο A&o Reeperbahn, Αμβούργο: kράτηση τώρα; Ξενοδοχείο Charsfield 4*, Μελβούρνη: kράτηση τώρα; Ξενοδοχείο Magic Aqua Monika Holidays 3*, Μπένιντορμ: kράτηση τώρα; Ξενοδοχείο Somerset Gordon Heights 3*, Μελβούρνη: kράτηση τώρα; Ξενοδοχείο Selomar 4*, Μπένιντορμ: kράτηση τώρα; Ξενοδοχείο Aline, Φλωρεντία: kράτηση τώρα;\nEdinburgh-hotel.org Hotelefrankfurt.net Hotels-sydney-au.com Hotelsinhamburg.net Cancun-hotels.org Florence-hotels-it.com Copenhagen-hotel.net Hotelszermatt.net


Ισχύει άραγε ότι η ημερομηνία γενεθλίων σου παίζει τόσο μεγάλο ρόλο; - Ξυπνήστε ρε\nόρο «νουμερολογία». Πιο συγκεκριμένα πρόκειται για μια ακόμα μαντική τεχνική που συνδέει κάποιους σημαντικούς αριθμούς της ζωή μας με αντίστοιχα εξέχοντα γεγονότα αυτής. Μία από τις πιο οργανικές ημερομηνίες, λοιπόν, δεν είναι άλλη από τα γενέθλια μας. Μπορεί να μην σου έχει περάσει από το μυαλό αλλά τα γενέθλια σου παίζουν καθοριστικό ρόλο στη συνέχεια της ζωής σου και θα στο αποδείξουμε ευθύς αμέσως…


Μητσοτάκης: Σεμνός και συνεπής αγωνιστής ο Γιώργος Δεικτάκης, προσέφερε πολλά - ILARISSA.GR\nΑρχική Νέα Μητσοτάκης: Σεμνός και συνεπής αγωνιστής ο Γιώργος Δεικτάκης, προσέφερε πολλά\nΤη θλίψη του για τον θάνατο του πρώην βουλευτή της Νέας Δημοκρατίας, Γιώργου Δεικτάκη, που έφυγε από τη ζωή σε ηλικία 73 ετών έπειτα από ανακοπή πριν τον αγώνα ΟΦΗ – ΑΕΚ, εξέφρασε ο Κυριάκος Μητσοτάκης.\n«Ο Γιώργος Δεικτάκης υπήρξε φίλος και συνάδελφός μου στη Βουλή. Ήταν ένας σεμνός και συνεπής αγωνιστής και προσέφερε πολλά στην παράταξη και στον τόπο του, την πολυαγαπημένη του Κρήτη. Θα τον θυμόμαστε πάντα με σεβασμό και εκτίμηση. Θερμά συλλυπητήρια στην οικογένειά του», έγραψε στο Twitter ο πρωθυπουργός.\nΠροηγούμενο άρθροΣτην ΤΡΑΙΝΟΣΕ για 15 χρόνια οι άγονες γραμμές\nΕπόμενο άρθροΆναψε το δέντρο στη Νέα Λεύκη


Σχολείο – 3ο Γενικό Λύκειο Κορωπίου\nΤο 3ο Γενικό Λύκειο Κορωπίου ιδρύθηκε το 2006 (ΦΕΚ 869/τ.Β΄/16.6.2006)και λειτούργησε αμέσως από το σχολικό έτος 2006-2007, για να καλύψει τις ήδη αυξημένες ανάγκες στέγασης των μαθητών του Δήμου Κορωπίου. Τα δύο πρώτα σχολικά έτη λειτουργίας του στεγάστηκε στο συγκρότημα του 1ου Γυμνασίου και 1ου Γενικού Λυκείου Κορωπίου. Τον Ιανουάριο του 2008, με Διευθυντή τον κ. Αλέξανδρο Βεϊόγλου, μεταφέρθηκε σε καινούργιο νεοκλασσικό κτίριο, στην οδό Φειδίου 6 και Αντ. Δήμα στο κέντρο του Κορωπίου.\nΑπό το πρώτο έτος λειτουργίας του σχολείου και κάθε χρόνο, ο αριθμός των φοιτώντων μαθητών ακολουθεί αυξητική τάση, με αποτέλεσμα τη δημιουργία έντονου προβλήματος στέγασης νέων μαθητών. Το ενοικιαζόμενο κτίριο μας διαθέτει 12 αίθουσες διδασκαλίας, καλά εξοπλισμένη αίθουσα Πληροφορικής και καλά εξοπλισμένα Γραφεία Εκπαιδευτικών και Διεύθυνσης.\nΟ χώρος του σχολείου είναι πολύ φιλικός και ζεστός για μαθητές και καθηγητές, κατάλληλος για δημιουργία συνθηκών ευχάριστης παραμονής και πολλών δραστηριοτήτων. Οι πολιτιστικές και αθλητικές εκδηλώσεις μας πραγματοποιούνται στο αμφιθέατρο του Δήμου ή στην αίθουσα της Δημοτικής Βιβλιοθήκης.


κλινικες συβεβλημενες με το ΙΚΑ πειραιας - Ρώτησε! - Ερωτήσεις Άρθρα Μέλη Εγγραφή\nΑπάντηση: γιατί δεν παίρνεις το 166... σου λένε..\nΑπάντηση: Εφορίες Πειραιά\nκλινικες συβεβλημενες με το ΙΚΑ πειραιας\nΤΙ ΩΡΑ? ΜΕΧΡΙ ΤΙΣ 2 ΑΝΟΙΧΤΟ\nδημοσιο παιδί μου , τί περιμένεις? καφεδάκι και προσεχτικα πιασίματα στα χαρτιά μη χαλασει το μανικιουρ. τοχω ζησει κι εγω. απο οτι εχω δ...\nταχ επιταγη μονο 187 τα υπολυπα ποτε ερχοντε κ γιατι\nπερνω επιδομα αναπηριας απο την προνεια πειραια πληρωνομε 9 μαρτιου δεν εχει ελθη ακομα γιατι?\nΚαι ο πατέρας μου το ίδιο. Μας είπε ο ταχυδρόμος ότι πριν τα χρήματα πήγαιναν από την Πρόνοια στη Νομαρχία και από εκεί στο Ταχυδρομείο....\nΚεπ δελφων θεσσαλονικη Πολεοδομια ευοσμου τηλ Οαεδ ψυκτικος Δημος θεσσαλονικης καθαριοτητα Υπουργειο υγεια Οαεδ νεαπολης Τηλεφωνο συνηγορος του πολιτη Πολεοδομια νομαρχιας πειραια Τηλεφωνο λιμενικου Πολεοδομια κεντρικου τομεα Δώστε την απάντησή σας στην ερώτηση:\nΕπενδυσεις ελλαδα Ηλικια μπαλατσινου Νιπτηρες ανοξειδωτοι Σκουλαρικια απο δερμα σχολες χορου αθηνα hip hop ζυμη για πιτσα ολικης αλεσεως κρεμαλα παιχνιδι στα ελληνικα προσφορες σε επιπλα κηπου φυσικη κατευθυνσης β λυκειου λυσεις ασκησεων ο κηπος των αισθησεων εστιατοριο πτηση charter χυτας ουρολογος θεσσαλονικη μενεγακη και αλφα παρασκευη για χυλοπιτες ερπης στα χειλη φυσικη αντιμετωπιση Απαντημένες ερωτήσεις στην κατηγορία Δημόσιες υπηρεσίες\nπερνω επιδομα αναπηριας απο την προνεια πειραια πληρωνομε 9 μαρτιου δεν εχει ελθη ακομα γιατι?\tΑπάντηση:\nΚαι ο πατέρας μου το ίδιο. Μας είπε ο ταχυδρόμος ότι πριν τα χρήματα πήγαιναν από την Πρόνοια στη Νομαρχία και από εκεί στο Ταχυδρομείο. Τώρα με τον Καλλικράτη, η Πρόνοια τα στέλνει στο Δήμο και από εκεί στο Ταχυδρομείο. Η καθυστέρηση προέκυψε από το Δήμο... Διαβάστε περισσότερα...\nποιο ειναι το τηλεφωνο της εφοριας του πειραια;\tΑπάντηση:\nΠΕΙΡΑΙΑΣ Tηλ:... Διαβάστε περισσότερα...\nΥπουργειο γεωργιας επιδοτησεις 2011 Απογραφη αποθηκης Οαεδ ταμειο ανεργιας Δικαιολογητικα για το 10 Απογραφη συνταξιουχων τεβε Οαεδ βοηθηματα Πολεοδομια μαρκοπουλου Δικαιολογητικα βιβλιαριο υγειας Δημος γιαννουλης Δήμος σητείας Οαεδ ταυρου Τηλεφωνο φορολογικης εκκαθαρισης Δικαιολογητικα για ιδρυση εταιρειας Εφορια ιη αθηνων Αμκα προστατευομενων μελων Οαεδ χαιδαριου Οαεδ θεσσαλονικη σχολες Δικαιολογητικα προσληψης αναπληρωτων Δημοι ευρυτανιας Δικαιολογητικα οαεε Βρείτε όλες τις απαντήσεις για:


϶ϵ ΟΛΥΜΠΙΟΣ ΛΙΘΟΣ ϶ϵ: Ανακαλύφθηκε σπάνια χάλκινη μάσκα του θεού Πάνα στο Ισραήλ.\nΑνακαλύφθηκε σπάνια χάλκινη μάσκα του θεού Πάνα στο Ισραήλ.\nΜία χάλκινη μάσκα με την μορφή του Έλληνα θεού\nΠάνα , η πρώτη που ανακαλύπτεται στον κόσμο,\nβρέθηκε έπειτα από ανασκαφές στο βόρειο Ισραήλ.\nΤα κέρατα ήταν μία άμεση ένδειξη πως η φιγούρα είναι ο μισός άνθρωπος και μισός τράγος Πάνας, ο Έλληνας θεός των βοσκών, της μουσικής και των παιχνιδιών. Αφού η μάσκα καθαρίστηκε σε εργαστήριο , τα χαρακτηριστικά της φιγούρας φαίνονταν καθαρά, ώστε ο Eisenberg να προβεί σε αναγνώριση.\nΕτικέτες Ανακάλυψη, Ανασκαφή, Αρχαία Ελλάδα, Θεός Πάνας, Ισραήλ, Μάσκα, Προσωπείο, Ancient Greece, Discovery, Excavation, God Pan, Israel, Mask


ΠΡΩΤΑΘΛΗΜΑ ΓΕΡΜΑΝΙΑΣ - Σελίδα 18 από 18 - NewsIT\nΤρομακτικό… διπλό της Ντόρτμουντ στο Βόλφσμπουργκ! [vid]\nΤο… υποτιθέμενο ντέρμπι, η Ντόρτμουντ το έκανε ένα απλό ματσάκι! Η ομάδα του Παπασταθόπουλου ήταν και πάλι φανταστική και μετά τις "εξάρες" σε Λέγκια και Ντάρμσταντ, διέσυρε εκτός έδρας (5-1) τη Βόλφσμπουργκ.\nΗ γκολάρα του Διαμαντάκου κόντρα στην Σεν Πάουλι! [vid]\nΟ Δημήτρης Διαμαντάκος έχει πραγματοποιήσει εξαιρετικό ξεκίνημα στη δεύτερη κατηγορία του γερμανικού πρωταθλήματος. Ο διεθνής Έλληνας επιθετικός πέτυχε το δεύτερο φετινό τέρμα του στο πρωτάθλημα και τρίτο συνολικά στο παιχνίδι της Καρλσρούης με τη Σεν Πάουλι.\nΝέα γκολάρα Σταφυλίδη! Τους έχει… τρελάνει τους Γερμανούς [vid]\nΟ Κώστας Σταφυλίδης με σουτ από τα 25 μέτρα ισοφάρισε για την Άουγκσμπουργκ στον εντός έδρας αγώνα με τη Μάιντς, όμως αυτό δεν ήταν αρκετό. Παρά το γκολ του Ελληνα διεθνή στο 73΄ (1-1), οι φιλοξενούμενοι ανέκτησαν άμεσα το προβάδισμα και σκόραραν δύο φορές στα επόμενα οκτώ λεπτά για να φτάσουν στη νίκη με 3-1.\nΣωτήρας… Διαμαντάκος! Χάρισε βαθμό στην Καρλσρούη\nΗ Καρλσρούη αναδείχθηκε σήμερα ισόπαλη 1-1 με τη Ζανκτ Πάουλι, στο πλαίσιο της 5ης αγωνιστικής για τη Β΄ κατηγορία της Γερμανίας, ωστόσο "χρωστάει" τον βαθμό στον Δημήτρη Διαμαντάκο.\nΗ Μπάγερν κερδίζει έτσι κι… αλλιώς! Εξάσφαιρη Ντόρτμουντ [vid]\nΟι νίκες είναι σημείο αναφοράς της Μπάγερν, ακόμη και τις κακές τις μέρες. Επικράτησε 3-1 της Ίνγκολσταντ, ενώ η Ντόρτμουν διέλυσε 6-0 την Ντάρμσταντ.\nΠρώην ποδοσφαιριστής του Ολυμπιακού “στούκαρε” τη Ferrari συμπαίκτη του!\nΠήρε ξένο αμάξι και το τράκαρε. Αντιμέτωπος με την... ατυχία ήρθε ο Σαμπού Γιαταμπαρέ της Βέρντερ Βρέμης.\nΤο πανό των οπαδών με τον Μπιν Λάντεν και οι αντιδράσεις\nΣάλος έχει προκληθεί στην Γερμανία, από την ενέργεια των φίλων της Χάνσα Ροστόκ να αναρτήσουν πανό με την εικόνα του Μπιν Λάντεν, κατά την διάρκεια του εκτός έδρας αγώνα της ομάδας με την Άαλεν (1-1).\nΛυτρωτική… γκολάρα από Σταφυλίδη! Νίκη για Άουγκσμπουργκ [vid]\nΟ Κώστας Σταφυλίδης πέτυχε το πρώτο του γκολ στο φετινό γερμανικό πρωτάθλημα και χάρισε τη νίκη με ανατροπή στην Άουγκσμπουργκ στην έδρα της Βέρντερ Βρέμης, για την οποία έκανε ντεμπούτο ο Πέτσος. Εξαιρετική εκτέλεση φάουλ.\nΠιστοί στην αγάπη τους οι οπαδοί της Ντόρτμουντ\nΟι φίλαθλοι της Μπορούσια Ντόρτμουντ, είναι οι πιό «πιστοί» σε ολόκληρη την Ευρώπη. Γνωστοί για το «κίτρινο τείχος», οι φίλοι της γερμανικής ομάδας, δημιουργούν σε κάθε εντός έδρας αγώνα, εκπληκτική ατμόσφαιρα, ανεξαρτήτως αντιπάλου και σημαντικότητας της αναμέτρησης.\n“Χρυσώνει” τον Αντσελότι για τον τρεμπλ η Μπάγερν! Τρελό πριμ\nΗ εποχή "Κάρλο Αντσελότι" στη Μπάγερν Μονάχου ξεκίνησε με τίτλο. Ο Ιταλός τεχνικός στο επίσημο ντεμπούτο του στον πάγκο των Βαυαρών είδε την ομάδα του να επικρατεί με 2-0 της Ντόρτμουντ και να κατακτά το Super Cup Γερμανίας.


Cruizzers, Keystone - Κριτικές εστιατορίων - TripAdvisor\nCruizzers: Εστιατόρια στην περιοχή\nKeystone: Το καλύτερο γεύμα με Ρολό κιμά\nΔραστηριότητες κοντά σε: Cruizzers\nΝο 5 από 37 Εστιατόρια - Keystone\n110B Winter St, Keystone, SD 57751-2033\nΟ ιδιοκτήτης είναι καταπληκτική! ! ! Για μια νοσταλγική αίσθηση και ένα οικογενειακό προσανατολισμό ατμόσφαιρα, δεν υπάρχει καλύτερο μέρος για να φάτε Keystone από Cruizzers πίτσα. Το υπαίθριο καθιστικό με θέα την περνά πάνω από το επάνω μέρος. Τρώμε εκεί κάθε φορά που επισκέπτεστε την...τοποθεσία.Περισσότερα\nΧρειαζόμαστε μια μεγάλη τομής και μια κρύα μπύρα;\nΣταματήσαμε σε λίγο πριν από το μεσημέρι και παραγγείλαμε ένα μικρό πίτσα. Ήρθε γρήγορα και ήταν πεντανόστιμο. Η σερβιτόρα ήταν απίστευτα φιλικό και η λυχνία μαγειρέματος ακόμη και βγήκε έξω και ρώτησε πώς μας άρεσε η πίτσα. Ήταν το κρέας τους λάτρεις της ποικιλίας -...ζεστό και τραγανή με ένα ωραίο κρύα μπύρα. Λίγο υπερβολική και για τους δυο μας. Καθώς φεύγαμε, το μεσημεριανό πλήθος ήταν θα λέγατε! ! Το μέρος ήταν φωτεινό και απίστευτα καθαρά που είναι πάντα ένα μπόνους.Περισσότερα\nΕξαιρετική εξυπηρέτηση και έξυπνη διακόσμηση\nΤα τοστ και πίτσες, ήταν πολύ καλή! Μας vegan / γαλακτοκομικών αλλεργική κατάσταση companion δόθηκε ιδιαίτερη μεταχείριση κατά την προετοιμασία του γεύματος που βρήκαμε δύσκολο να βρεθούν στα περισσότερα εστιατόρια τριγύρω Mt. Το Rushmore περιοχή. Το εστιατόριο δεν ήταν μεγάλο αλλά άνετα και καθαρά και...η εξυπηρέτηση ήταν εξαιρετική.Περισσότερα\nΕξαιρετική πίτσα, ωραίο περιβάλλον\nΦάγαμε στο Cruizzers για μεσημεριανό & ήταν πολύ ωραία. Η πίτσα ήταν θαυμάσια και εξυπηρέτηση πολύ καλή. Είχαμε επιλογή για φαγητό στη βεράντα, αλλά πολύ ζεστό. Συνιστώ ανεπιφύλακτα για Cruizzers πραγματικά φανταστική πίτσα!\nΕντάξει, αλλά δεν είναι εξαιρετική πίτσα.\nCruizzers προσφέρει ένα όμορφο στυλ Americanized από πίτσα. Ήταν εντάξει, αλλά δεν είναι αυτό που συνηθίσατε να στο σπίτι. Οι κυρίες μας ήταν πολύ ωραίο και μπορείτε να πείτε ότι κάποιος μεγάλη προσπάθεια να κοσμούν το μέρος.\nΚρουαζιερόπλοια πίτσα και μπύρα\nΆλλα εστιατόρια βρίσκονται κοντά στο κλείσιμο, δεν έχω πολλά επιλογές. Αποδείχθηκε πολύ κακή απόφαση. Το $ 9 δολάριο πίτσα είναι μικρότερα από ό,τι μια τσουλήθρα σε άλλα μέρη.\nΠολύ μεγάλο πιτσαρία, στην καρδιά του κέντρου της πόλης του τραπεζοειδούς παραμόρφωσης. Αξιοπρεπούς μεγέθους πλήρες μενού για πίτσα, ζυμαρικά, και calzones. Οι τιμές είναι πολύ λογικές, το φαγητό είναι νόστιμο και το προσωπικό είναι πολύ φιλικό.\nLong Grove, Αϊόβα\nΓρήγορες, πίτσα πλήρωσης\nΣταματήσαμε εδώ κατά τη διάρκεια του δείπνου και διέταξε ένα ζευγάρι πίτσες και τυρί μπαστούνια πεζοπορίας. Οι τιμές είναι πολύ υψηλές για πίτσα, ωστόσο η πίτσα έχει παχύτερο κόρα και άφθονο γαρνιρίσματα, τόσο λίγο πηγαίνει πολύ μακριά. Γρήγορη εξυπηρέτηση και η πίτσα ήταν ζεστό. Σως...γευτεί λίγο όξινες για μένα, αλλά γενικά ήταν μια καλή αξία για την τροφοδοσία των οικογενειών, Keystone.Περισσότερα\nΕξεπλάγην με την ποιότητα αυτού του πίτσα. Δεν έχω γευτεί πολλές ομοιότητες με την παλιά Chicago πίτσα που λατρεύω! Το εστιατόριο είναι λίγο δύσκολο να το βρεις και να αλλά το φαγητό είναι πεντανόστιμο!\nΑυτό είναι είτε το 4ο ή το 5ο χρόνος που έχω σταματήσει για πίτσα! Δεν θα σας απογοητεύσει ποτέ στην πραγματικότητα πάντα να σταματήσετε εκεί πρώτος ή να κάνετε μια ειδική ταξίδι! Πήραμε το 1 / 2 Hawaiian & 1 / 2 burger & κουνιάδα...μου παρήγγειλε μια προσωπική pan χορτοφάγος. Όλα ήταν υπέροχα! Το προσωπικό ήταν θαυμάσιο που μας έδωσε ένα γαλόνι baggie να λάβουν το δικό μας σπίτι.Περισσότερα\nΛάβετε γρήγορα απαντήσεις από το προσωπικό του Cruizzers και από προηγούμενους επισκέπτες.\nΔιεύθυνση: 110B Winter St, Keystone, SD 57751-2033\nΑριθμός τηλεφώνου: +1 605-666-4313


Λαμία: Αυτός είναι ο λόγος που εκτροχιάστηκε το τρένο - Γιατί ο μηχανοδηγός εγκατέλειψε το σημείο - Newsbomb\nΕΛΛΑΔΑ 03 Αυγ 2018 11:11\nΛαμία: Αυτός είναι ο λόγος που εκτροχιάστηκε το τρένο - Γιατί ο μηχανοδηγός εγκατέλειψε το σημείο\nΠαραλίγο τραγωδία στη Λαμία - Τρένο εκτροχιάστηκε στο σταθμό του ΟΣΕ - Τραυματίστηκαν δύο γυναίκες - Ο μηχανοδηγός αρχικά εγκατέλειψε το σημείο - Συγκλονίζουν οι εικόνες\nΤο περιστατικό σημειώθηκε στις 05:40 τα ξημερώματα της Παρασκευής (03/08/2018). Η αμαξοστοιχία κινούμενη από Λιανοκλάδι προς Στυλίδα εκτροχιάστηκε με αποτέλεσμα να «καρφωθεί» στην αποθήκη που υπάρχει στο σημείο.\nΟ μηχανοδηγός αρχικά εγκατέλειψε το σημείο\nΕντύπωση προκαλεί το γεγονός ότι ο μηχανοδηγός αρχικά εγκατέλειψε το σημείο. Σύμφωνα με πληροφορίες του Lamiareport.gr, ο μηχανοδηγός αργότερα εμφανίστηκε αυτοβούλως στην Τροχαία, προκειμένου να καταθέσει.\n«Ίσως ο άνθρωπος πανικοβλήθηκε και γι αυτό έφυγε. Πρόκειται για εξαιρετικό συνάδελφο...», είπε εργαζόμενος στον ΟΣΕ.\nΤο αλκοτέστ που έγινε στον μηχανοδηγό ήταν αρνητικό και όπως ο ίδιος είπε στους αστυνομικούς σοκαρίστηκε και πανικοβλήθηκε. Σύμφωνα με όσα υποστήριξε μπαίνοντας στο σταθμό με μικρή ταχύτητα, όπως πάντα, δεν πρόλαβε να αντιδράσει και να καταλάβει τι ακριβώς γίνεται.\nΉταν σε λάθος θέση οι ράγες\nΑκόμη δεν έχει γίνει κάποια ανακοίνωση από τον ΟΣΕ, ωστόσο, όλα δείχνουν ότι ότι κάποιος ξέχασε να αλλάξει τα «κλειδιά» με αποτέλεσμα το τρένο μπαίνοντας στο σταθμό να εκτροχιαστεί.\nΠηγή φωτογραφιών: Lamiareport.gr, Tvstar.gr, Eurokinissi